sagorsarker/bangla-wikipedia huggingface dataset:
অঞ্জি খাদ সেতু

অঞ্জি খাদ সেতুটি একটি নির্মাণাধীন তারের-অবলম্বনবিশিষ্ট সেতু, যা জম্মু-বারামুল্লা রেলপথের কাটরা ও রিয়াসি অংশকে সংযুক্ত করে। এই সেতুটিকে নির্মাণের পূর্বে চেনাব সেতুর অনুরূপ একটি খিলান সেতু প্রস্তাব করা হয়।
আঞ্জি খাদ সেতু প্রাথমিকভাবে একটি খিলান সেতু হিসাবে নির্মাণের প্রস্তাব করা হয়। এটি একটি দীর্ঘ ইস্পাত খিলান স্প্যান সেতু হিসাবে নকাশা করা হয়। এর প্রধান খিলান স্প্যান ২৬৫ মিটার ও ডেকের উচ্চতা ১৮৯ মিটার ছিল। সেতুটি চেনাব সেতুর দক্ষিণ-পূর্বে রিয়াসির নিকট নতুন রেলপথের সাথে অঞ্জি খাদের গভীর গিরিখাত অতিক্রম করে। মানের দিক, নির্মাণ মান, দেশীয় উপকরণ ও পেইন্টিং স্কিম চেনাব সেতুর অনুরূপ প্রস্তাব করা হয়। পরে, প্রাক্তন রেলওয়ে বোর্ডের চেয়ারম্যানের নেতৃত্বে একটি কমিটি সুপারিশ করে, যে স্থানটি একটি খিলান সেতুর জন্য উপযুক্ত নয়।
ভারতীয় রেল ২০১৬ সালের অক্টোবর মাসে অঞ্জি খাদে তারের-অবলম্বনবিশিষ্ট সেতু নির্মাণের সিদ্ধান্ত গ্রহণ করে। চেনাব সেতুর অনুরূপ একটি খিলান সেতু নির্মাণের পরিকল্পনাটি মূলত এই অঞ্চলের ভূতাত্ত্বিক স্থিতিশীলতা নিয়ে উদ্বেগের কারণে কাঠামোর দুর্বলতার জন্য পরিত্যক্ত হয়। প্রস্তাবিত সেতুটি কাটরার দিকে সুড়ঙ্গ টি২ ও রিয়াসির দিকে সুড়ঙ্গ টি৩ কে সংযুক্ত করবে। প্রকল্পটি ₹ ৪৫৮ কোটি টাকা ব্যায়ে ১৯৬ মিটার উচ্চতায় নির্মিত ২৯০ মিটার দীর্ঘ স্প্যান নিয়ে গঠিত। 
একটি বিদেশী সংস্থার প্রস্তাবিত মৌলিক নকশা ব্যবহার করা হয়েছে। উত্তর রেলের নির্মাণ প্রধান জানিয়েছেন, যে বিস্তারিত নকশা তৈরির কাজ চলছে।
শ্রী মাতা বৈষ্ণো দেবী কাটরা রেলওয়ে স্টেশন

শ্রী মাতা বৈষ্ণো দেবী কাটরা রেলওয়ে স্টেশন (স্টেশন কোড: এসভিডিকে) হল ভারতীয় কেন্দ্রশাসিত অঞ্চল জম্মু ও কাশ্মীরের জম্মু-উধমপুর-শ্রীনগর-বারামুল্লা রেল সংযোগের একটি রেল স্টেশন। এটি জম্মু ও কাশ্মীরে উত্তর রেলওয়ে অঞ্চলের ফিরোজপুর বিভাগের অন্তর্গত। এই স্টেশনটি কাটরা শহর ও শ্রী মাতা বৈষ্ণো দেবী মন্দিরের জন্য রেল পরিষেবা পরিবেশন করে।
মহারানা রানা প্রতাপ সিং সর্বপ্রথম ১৮৯৮ সালে জম্মুকে শ্রীনগরের সাথে সংযুক্ত করার জন্য অনুসন্ধান করেন। কিন্তু এটি সমন্বয়হীনতা ও অন্যান্য কারণে বন্ধ হয়ে যায়।
জম্মু দিক থেকে উধমপুর রেল স্টেশন এবং শ্রীনগর দিক থেকে বনিহাল রেলওয়ে স্টেশন পর্যন্ত জম্মু উধমপুর শ্রীনগর বারামুল্লা রেলওয়ে সংযোগ ২০০৫ সালের এপ্রিল মাসে সম্পন্ন হয়। পীরপাঞ্জাল রেলওয়ে সুড়ঙ্গ সম্পন্ন হয় এবং ২০১২ সালে পরীক্ষা চালানো হয়। প্রধানমন্ত্রী নরেন্দ্র মোদী ২০১৪ সালের ৪ জুলাই সকাল ১০:০০ টায় রেল সংযোগের উদ্বোধন করেন। এই অর্থ এই যে কাটরা বর্তমানে জম্মু -বারামুল্লা রেলপথের দক্ষিণাংশের উত্তর প্রান্তের টার্মিনাস এবং পাশাপাশি ভারতীয় রেলের প্রবেশযোগ্য উত্তরতম স্থান। 
স্টেশনে ১ মেগাওয়াট সৌর বিদ্যুৎ কেন্দ্র ২০১৫ সালের মার্চ মাসে চালু করা হয়। 
কাটরা রেলওয়ে স্টেশনের নিচতলায় এসকেলেটর, লিফট, বর্তমান রিজার্ভেশন, দ্বিতীয় শ্রেণীর বুকিং, ট্রেন অনুসন্ধান বিভাগ, তীর্থযাত্রী নির্দেশিকা, পর্যটক সহায়তা, ভিআইপি লাউঞ্জ, শপিং লাউঞ্জ সহ একটি সম্পূর্ণ শীতাতপ নিয়ন্ত্রিত হোটেল, বহুবিধ-খাবারের রেস্তোরাঁ, ক্লক রুম, ওয়েটিং হল, একটি বইয়ের স্টল, চায়ের দোকান, টয়লেট ব্লক ও ক্যাটারিং এরিয়া রয়েছে। প্রথম তলায় আটটি অবসর কক্ষ এবং একটি ক্যাফেটেরিয়া রয়েছে। গাড়ি ও যাত্রীবাহী বাসের জন্য একটি বিশাল পার্কিং কেন্দ্র তৈরি করা হয়েছে।
এটি একটি আধুনিক রেল স্টেশন। কাটরা রেলওয়ে স্টেশন আধুনিক সুবিধায় সজ্জিত।
আর্য বিদ্যাপীঠ কলেজ

আর্য বিদ্যাপীঠ কলেজ () কামরূপ জেলার গোপীনাথ নগরে অবস্থিত একটি উচ্চশিক্ষার প্ৰতিষ্ঠান, এখানে কলা, বিজ্ঞান ও বাণিজ্য তিনিটা শাখা আছে। কলেজটি গুয়াহাটি বিশ্ববিদ্যালয়ের অন্তৰ্ভুক্ত।
২০১৬ সালে কলেজটি জাতীয় মূল্যায়ন ও প্রত্যয়ন পরিষদ কর্তৃক এ গ্রেডের কলেজ হিসাবে স্বকৃীত পেয়েছে। কলেজটি বিশ্ববিদ্যালয় মঞ্জুরি কমিশন (ভারত) কর্তৃক স্বীকৃত।
রিভেঞ্জ অব দ্য পিঙ্ক প্যান্থার

রিভেঞ্জ অব দ্য পিঙ্ক প্যান্থার () ব্লেক এডওয়ার্ডস পরিচালিত ১৯৭৮ সালের ব্রিটিশ হাস্যরসাত্মক চলচ্চিত্র। এটি "দ্য পিঙ্ক প্যান্থার" চলচ্চিত্র ধারাবাহিকের পঞ্চম কিস্তি। এটি ইনস্পেক্টর জাক ক্লুজো চরিত্রে পিটার সেলার্সের অভিনীত শেষ চলচ্চিত্র, যিনি ১৯৮০ সালে মৃত্যুবরণ করেন। এটি ইউনাইটেড আর্টিস্ট্‌সের একক পরিবেশনায় এই ধারাবাহিকের শেষ কিস্তি।
চলচ্চিত্রটির উদ্বোধনী প্রদর্শনী অনুষ্ঠিত হয় ১৯৭৮ সালের ১৩ই জুলাই লন্ডনের ওডিয়ন লিস্টার স্কয়ারে এবং পরের দিন জনসাধারণের জন্য উন্মুক্ত করা হয়।
১৯৭৮ সালের ১৯শে জুলাই মার্কিন যুক্তরাষ্ট্রের ৩৮৭টি প্রেক্ষাগৃহে মুক্তির দেওয়ার পূর্বে নিউ ইয়র্ক সিটির জিগফেল্ড থিয়েটার এবং লস অ্যাঞ্জেলেসের সিনেরামা ডোমে প্রদর্শিত হয়।
চলচ্চিত্রটি ওডিয়ন লিস্টার স্কয়ারের প্রথম তিন দিনে $৬২,৮১০ আয় করে। মার্কিন যুক্তরাষ্ট্রে মুক্তির পর এটি প্রথম পাঁচ দিনে ৩৮৭টি প্রেক্ষাগৃহ থেকে $৫,২৭৮,৭৮৪ আয় করে এবং মার্কিন যুক্তরাষ্ট্র ও কানাডায় ৪৬১ প্রেক্ষাগৃহ থেকে প্রথম ১২ দিনে $১১,০০৪,১২৪ আয় করে।
"ভ্যারাইটি" লিখে, ""রিভেঞ্জ অব দ্য পিঙ্ক প্যান্থার" চলমান এই চলচ্চিত্র ধারাবাহিকের সেরা নয়, কিন্তু ব্লেক এডওয়ার্ডস ও পিটার সেলার্স তাদের দুর্বল দিনেও অধিকাংশ হাস্যরসাত্মক চলচ্চিত্র নির্মাতাদের থেকে এগিয়ে।" "দ্য নিউ ইয়র্ক টাইমস"-এর ভিনসেন্ট ক্যানবি লিখেন, "যদি আপনার ক্লুজোর মত অভ্যাস থাকে, আমার মত, তবে মি. এডওয়ার্ডস ও মি. সেলার্স এমন কিছু করতে পারবে না যা চলচ্চিত্রটিকে হতাশ করবে।" একটি ডিভিডি ও ভিডিও গাইড চলচ্চিত্রটি পাঁচের মধ্যে সাড়ে চার তারকা দেয় এবং চলচ্চিত্রটিকে "তর্কাতীতভাবে সেরা স্ল্যাপস্টিক ধারাবাহিক" বলে উল্লেখ করে।
গিরিশ পার্ক

গিরিশ পার্ক ভারতের পশ্চিমবঙ্গ রাজ্যের কলকাতা জেলার উত্তর কলকাতার একটি অঞ্চল।
গিরিশ পার্ক থানা কলকাতা পুলিশের কেন্দ্রীয় বিভাগের অন্তর্গত। এটি ১৩৮, রাম দুলাল সরকার স্ট্রিট, কলকাতা -7০০ ০০৬ এ অবস্থিত। 
তালতলা মহিলা থানা কেন্দ্রীয় বিভাগের আওতাধীন সমস্ত পুলিশ জেলাকে অন্তর্ভুক্ত করে, অর্থাৎ বউবাজার, বুড়াবাজার, গিরিশ পার্ক, হেয়ার স্ট্রিট, জোড়াসাঁকো, মুচিপাড়া, নিউমার্কেট, তালতলা ও পোস্তা। 
বিবেকানন্দ ফ্লাইওভার ধসে যখন ৩১ মার্চ ২০১৬-এ গিরিশ পার্ক পাড়ায় নির্মাণাধীন ফ্লাইওভারের একটি অংশ ভেঙে পড়ে, তখন ৮১ জন নিহত এবং ২০৫ জন আহত হয়। 
গিরিশ পার্ক চিত্তরঞ্জন অ্যাভিনিউ এবং বিবেকানন্দ রোডের সংযোগস্থল। বিডন স্ট্রিট (দানি ঘোষ সরণি/অভেদানন্দ রোড) কাছাকাছি চিত্তরঞ্জন এভিনিউকে ছেদ করে। এই রাস্তা দিয়ে অনেক বাস চলাচল করে। 
বড় বাজার রেল স্টেশন এবং শিয়ালদহ স্টেশন হল নিকটতম রেল স্টেশন।
ম্যাশড পটেটো

ম্যাশড পটেটো, ম্যাশড পটেটোস (আমেরিকান ইংরেজি এবং কানাডার ইংরেজি) বা ম্যাশড টেটার বা কথ্য ভাষায় ম্যাশ (ব্রিটিশ ইংরেজি) নামে পরিচিত। এটি সিদ্ধ নরম আলু, দুধ, মাখন, লবণ এবং মরিচ যোগ তৈরি করা একটি খাবার। এটি সাধারণত মাংস বা সবজির জন্য "সহযোগী-পরিবেশন পদ" হিসেবে পরিবেশন করা হয়। যখন আলুগুলো পুরোপুরি ভর্তা না করে মোটামুটিভাবে ভর্তা করা হয়, তখন তাদের স্ম্যাশড পটেটোস বলা হয়। তৈরিকৃত ম্যাশড পটেটো এবং হিমায়িত ম্যাশড পটেটো হিসেবেও এটি পাওয়া যায়। অনেক সময় ম্যাশড পটেটো অন্য খাবার তৈরির উপকরণ হিসেবেও ব্যবহৃত হয়।
বেশিরভাগ রন্ধন শিল্পী "আটাযুক্ত" আলু ব্যবহারের পরামর্শ দেন। সর্বাধিক পরিচিত জাতগুলো হলো কিং এডওয়ার্ড, রাসেট, গোল্ডেন ওয়ান্ডার এবং রেড রাস্কেল।
সাধারণত মাখন, দুধ বা দধি, লবণ, এবং মরিচ যোগ করা হয়। অন্যান্য অনেক মশলাও ব্যবহার করা যেতে পারে, যার মধ্যে রয়েছে ভেষজ (বিশেষত পার্সলে এবং চিবস), মশলা (বিশেষ করে জায়ফল), রসুন, পনির, বেকন, টক দই, খাস্তা পেঁয়াজ বা বসন্ত পেঁয়াজ, ক্যারামেলাইজড পেঁয়াজ এবং সরিষা।
ম্যাশড পটেটোর একটি প্রাথমিক রন্ধনপ্রণালী ১৭৪৭ সালে হান্না গ্লাসেসের "দ্য আর্ট অফ কুকরি" তে পাওয়া যায়। তার রন্ধনপ্রণালীতে আলুকে দুধ, লবণ এবং মাখনের সাথে একটি পাত্রে ভর্তা করা হয়।
ম্যাশড পটেটো একটি সহযোগী-পরিবেশন পদ হিসেবে পরিবেশন করা যেতে পারে, তবে প্রায়ই ব্রিটিশ দ্বীপে সসেজের সাথে পরিবেশন করা হয়, যেখানে এটি ব্যাঙ্গার অ্যান্ড ম্যাশ নামে পরিচিত। ম্যাশড পটেটো, শেফার্ডস অ্যান্ড কটেজ পাই, অর্কনি ক্ল্যাপশট, পিরোগি, কোলক্যানন, ডাম্পলিংস, আলু প্যানকেকস, পটেটো ক্রোকেটস এবং গনোচি-সহ অন্যান্য বিভিন্ন খাবারের উপাদান হতে পারে।
যুক্তরাজ্যে, ঠান্ডা আলু ভর্তা তাজা ডিমের সাথে মিশ্রিত করা হয় এবং তারপর আলুর কেক তৈরির জন্য মুচমুচে না হওয়া পর্যন্ত ভাজা হয়। এই খাবারটি কর্নওয়ালে উদ্ভূত বলে মনে করা হয় এবং এটি একটি জনপ্রিয় সকালের নাস্তা। পরিবর্তে মাংস এবং অন্যান্য অবশিষ্ট সবজি দিয়েও তৈরি করা যায় এটি।
ম্যাশড পটেটো গ্রেভির সাথে খাওয়া যেতে পারে (সাধারণত মাংসের গ্রেভি), যদিও উদ্ভিজ্জ গ্রেভির প্রচলন বাড়ছে কারণ নিরামিষ এবং নিরামিষ প্রবণতার জনপ্রিয়তা বৃদ্ধি পেয়েছে।
ম্যাশড পটেটো করার যন্ত্র দিয়ে ম্যাশড পটেটো করা যেতে পারে। যন্ত্রটি আলুর খোসা আলাদা করে আলুগুলোকে ভর্তা করে দেয়।
ঝিকড়া ইউনিয়ন

ঝিকরা ইউনিয়ন বাংলাদেশের রাজশাহী বিভাগের রাজশাহী জেলার বাগমারা উপজেলার অন্তর্গত একটি ইউনিয়ন।
মোট জনসংখ্যা: ২০১১ সালের আদমশুমারি অনুযায়ী মোট জনসংখ্যা প্রায় ২১,৬৬২ জন (পুরুষ- ১০,৭৭৮ জন এবং মহিলা- ১০,৮৮৪ জন)<br>
ভোটার সংখ্যা: ১৪,৮৪৬ জন।
শিক্ষা প্রতিষ্ঠান:
বর্তমান চেয়ারম্যান: মোঃ রফিকুল ইসলাম <br>
প্রাক্তন চেয়ারম্যানগণের তালিকা:
প্রাতিষ্ঠানিক ওয়েবসাইট
গোয়ালকান্দি ইউনিয়ন

গোয়ালকান্দি ইউনিয়ন বাংলাদেশের রাজশাহী বিভাগের রাজশাহী জেলার বাগমারা উপজেলার অন্তর্গত একটি ইউনিয়ন। 
গ্রামের সংখ্যা: ২৭টি<br>
মৌজার সংখ্যা: ২২টি<br>
মোট জনসংখ্যা: প্রায় ২৫,৭০৪ জন।
গোয়ালকান্দি জমিদার বাড়ি: গোয়ালকান্দি জমিদার বাড়ির জমিদার ছিলেন জমিদার কংস নারায়ন। আনুমানিক ১৯৪৭ সালের দিকে এদেশের জমি-জমা বিনিময় প্রথার মাধ্যমে তার সমস্ত জমি-জমা বিনিময় করে ভারতে চলে যান। অনেক পর্যটক আসেন এই জমিদার বাড়ি দেখতে। বর্তমান গোয়ালকান্দি ইউপি ভবন এই জমিদার বাড়ির একাংশে অবস্থিত।
বর্তমান চেয়ারম্যান: মোঃ আলমগীর সরকার।<br>
প্রাক্তন চেয়ারম্যানগণের তালিকা:
! চেয়ারম্যানের নাম
!দায়িত্বকাল
প্রাতিষ্ঠানিক ওয়েবসাইট
হামিরকুৎসা ইউনিয়ন

হামিরকুৎসা ইউনিয়ন বাংলাদেশের রাজশাহী বিভাগের রাজশাহী জেলার বাগমারা উপজেলার অন্তর্গত একটি ইউনিয়ন। হামিরকুৎসা ইউনিয়ন পরিষদ বাগমারা উপজেলা থেকে ৯ কিলোমিটার পূর্ব দিকে অবস্থিত। পূর্ব বাগমারার সবচেয়ে বড় বিল ”বিল যশাই”, এই বিলের তিন দিক থেকে ঘিরে রেখেছে হামিরকুৎসা ইউনিয়ন। 
গ্রামের সংখ্যা: ১০টি<br>
মৌজার সংখ্যা: ০৯টি<br>
মোট জনসংখ্যা: প্রায় ২০,৪৫৯ জন।
সাক্ষরতার হার: ৬৭%।<br>
শিক্ষা প্রতিষ্ঠান:
বর্তমান চেয়ারম্যান: মোঃ আনোয়ার হোসেন প্রামানিক।<br>
প্রাক্তন চেয়ারম্যানগণের তালিকা:
প্রাতিষ্ঠানিক ওয়েবসাইট
যোগিপাড়া ইউনিয়ন

যোগিপাড়া ইউনিয়ন বাংলাদেশের রাজশাহী বিভাগের রাজশাহী জেলার বাগমারা উপজেলার অন্তর্গত একটি ইউনিয়ন। রাজশাহী জেলার উত্তরপূর্ব দিকে অবস্থিত বাগমারা উপজেলার ১৬কিলোমিটার পূর্বদিকে ১৫নং যোগীপাড়া ইউনিয়ন পরিষদ অবস্থিত। এই ইউনিয়ন পরিষদটি ১৯৪৭ সালে প্রতিষ্ঠিত এবং অত্র ইউনিয়নের ০৯নং ওয়ার্ডের বীরকুৎসা গ্রামে ঐতিহাসিক হাজার দোয়ারী রাজবাড়ী অবস্থিত।
মোট জনসংখ্যা: প্রায় ৩৪,৮৩৮ জন (পুরুষ- ১৭,৫১২ জন এবং মহিলা- ১৭,৩২৬ জন)।
শিক্ষা প্রতিষ্ঠান:
প্রাতিষ্ঠানিক ওয়েবসাইট
সোনাডাঙ্গা ইউনিয়ন

সোনাডাঙ্গা ইউনিয়ন বাংলাদেশের রাজশাহী বিভাগের রাজশাহী জেলার বাগমারা উপজেলার অন্তর্গত একটি ইউনিয়ন। রাজশাহী জেলার বাগমারা উপজেলার উত্তর পশ্চিমের বিলশনি ও হীরা নদীর পাড়ে অবস্থিত জনপদ সোনাডাঙ্গা। এটি ছিল প্রাচীন কালে বরেন্দ্র জনপদের অংশ বিশেষ। এই সোনাডাঙ্গা ছিল নরদাশ ইউনিয়নের সাবেক ৩ নং ওয়ার্ড। কালের প্রবাহে বর্তমানে ১৬ নং সোনাডাঙ্গা একটি স্বতন্ত্র ইউনিয়ন হিসেবে ১৯৯২ সালে আত্নপ্রকাশ করে। সোনাডাঙ্গা ইউনিয়নে রয়েছে ৯ টি গ্রাম।
গ্রামের সংখ্যা: ০৯টি<br>
মোট জনসংখ্যা: প্রায় ৮,৫২০ জন (পুরুষ- ৪,৪১৬ জন এবং মহিলা- ৪,১০৪ জন)।
বর্তমান চেয়ারম্যান: মোঃ আজাহারুল হক।<br>
প্রাক্তন চেয়ারম্যানগণের তালিকা:
প্রাতিষ্ঠানিক ওয়েবসাইট
কাশ্মীর প্রিমিয়ার লিগ

কাশ্মীর প্রিমিয়ার লিগ (; সংক্ষেপে কেপিএল) হচ্ছে পাকিস্তানের আজাদ কাশ্মীরে অনুষ্ঠিত একটি পেশাদার টি-২০ ক্রিকেট লিগ। এই লিগটি মোট আটটি দল নিয়ে গঠিত: ৭টি দল আজাদ কাশ্মীরে অবস্থিত শহরগুলোকে প্রতিনিধিত্বকারী করে এবং একটি দল পুরো কাশ্মীরীদের প্রতিনিধিত্বকারী করে থাকে। দলগুলো একটি ডাবল রাউন্ড-রবিন পদ্ধতিতে খেলে শীর্ষ চারটি দল প্লে-অফের জন্য যোগ্যতা অর্জন করে এবং শেষ পর্যন্ত চ্যাম্পিয়নশিপ খেলা কেপিএল কাপ ফাইনাল নামে পরিচিত হয়। কেপিএলের খেলাগুলোর প্রাতিষ্ঠানিক টি-২০ মর্যাদা থাকবে না। লিগের প্রথম সংস্করণটি ২০২১ সালের ৬ আগস্ট থেকে শুরু হয়ে ১৬ আগস্ট পর্যন্ত চলমান ছিল।
২০২০ সালের ডিসেম্বরে, কাশ্মীর সম্পর্কিত সংসদীয় বিশেষ কমিটির চেয়ারপার্সন শাহরিয়ার খান আফ্রিদি কেপিএল চালু করেন। সিদ্ধান্ত নেওয়া হয়েছিল যে দ্বিতীয় সংস্করণে নারী কেপিএলও থাকবে, যা বোনাস হিসাবে এবং কাশ্মীরের মহিলাদের পেশাদার ক্রিকেট খেলার একমাত্র সুযোগ হিসাবে থাকবে। আজাদ কাশ্মীরের রাষ্ট্রপতি মাসুদ খান কেপিএলের প্রধান পৃষ্ঠপোষক হিসাবে নিযুক্ত হন। চৌধুরী শাহজাদ আখতার প্রধান নির্বাহী কর্মকর্তা, আরিফ মালিক কেপিএলের প্রতিষ্ঠাতা সভাপতি এবং পাকিস্তানের সাবেক অধিনায়ক ওয়াসিম আকরামকে প্রতিষ্ঠাতা সহ-সভাপতি হিসাবে নিযুক্ত করা হয়। শহীদ আফ্রিদিকে লিগের শুভেচ্ছা দূত হিসাবে মনোনয়ন করা হয়।
কেপিএল আন্তর্জাতিক ক্রিকেট কাউন্সিলের স্থায়ী সদস্য পাকিস্তান ক্রিকেট বোর্ড, আজাদ জম্মু ও কাশ্মীর সরকার এবং পাকিস্তানের পাঞ্জাব সরকার কর্তৃক স্বীকৃত। প্রাথমিকভাবে লিগটি ২০২১ সালের মে মাসে শুরুর কথা ছিল। তবে পাকিস্তান ক্রিকেট বোর্ড শুরুর সময়সীমা ২০২১ সালের আগস্ট মাসে সরিয়ে নেয়, কারণ ২০২১ সালের পাকিস্তান সুপার লিগ এখনও শেষ হয়নি। ২০২১ সালের ১৪ জুন কেপিএল তার ডায়মন্ড শ্রেণী ঘোষণা করে। ২০২১ সালের ২ আগস্ট কেপিএলের উদ্বোধনী মৌসুমের খেলার সূচি প্রকাশ করা হয়। ২০২১ সালের ৩ আগস্ট পাকিস্তানের প্রাক্তন পেস বোলার শোয়েব আখতারকে লিগের শান্তি দূত হিসাবে ঘোষণা করা হয়।
কাশ্মীর প্রিমিয়ার লিগের (কেপিএল) আনুষ্ঠানিক স্বাগত গানটি ২০২১ সালের ১৬ ফেব্রুয়ারি ইউটিউবে প্রকাশ করা হয়। গানচিত্রটি পরিচালনা করেছেন শান শহীদ এবং গেয়েছেন রাহাত ফতেহ আলী খান। কাশ্মীর প্রিমিয়ার লিগের শুভেচ্ছা দূত হলেন জুগ্গুন কাজিম, মেহভীশ হায়াত, ইমান আলী, আলী গুল পীর, নীলাম মুনির এবং আয়েশা ওমরের মতো অনেক পাকিস্তানি চলচ্চিত্র তারকা। কেপিএল একটি দাতব্য সংস্থা হিসেবে শহীদ আফ্রিদি ফাউন্ডেশনের সাথে অংশীদারিত্ব করেছে।
প্রতিটি দলে পাঁচজন স্থানীয় কাশ্মীরি খেলোয়াড় থাকবে। তারা প্রথম সংস্করণে পাকিস্তানের আন্তর্জাতিক তারকাদের সঙ্গে খেলবে। দ্বিতীয় সংস্করণ থেকে, বৈশ্বিক তারকারাও কেপিএলে যোগ দেবে। কেপিএলের প্রাতিষ্ঠানিক ওয়েবসাইট অনুসারে, কাশ্মীর প্রিমিয়ার লিগের দলগুলি নিম্নরূপ:
সবগুলো খেলা মুজাফফারাবাদ ক্রিকেট স্টেডিয়ামে অনুষ্ঠিত হবে। পাকিস্তানে কোভিড-১৯ মহামারীর কারণে কাশ্মীর প্রিমিয়ার লিগের উদ্বোধনী আসরে প্রায় ২৫০০ দর্শক স্টেডিয়ামে বসে খেলার দেখার অনুমতি পায়।
কেপিএলের উদ্বোধনী আসরের সম্প্রচার করে জিও সুপার।
দার্শনিক ক্ষুর

দর্শনশাস্ত্রের আলোচনায় ক্ষুর বলতে এমন একটি মূলনীতি বা গড়পড়তা নিয়মকে বোঝায় যা কোনও ঘটনার অসম্ভাব্য ব্যাখ্যাগুলিকে "চেঁছে ফেলতে" অর্থাৎ দূর করতে সাহায্য করে বা অপ্রয়োজনীয় পদক্ষেপ এড়াতে সাহায্য করে।
নিচে কিছু উল্লেখযোগ্য দার্শনিক ক্ষুর দেওয়া হল:
অপসারক যুক্তিবিন্যাস

অপসারক যুক্তিবিন্যাস (), অপসারণ (Abduction), অপসারক অনুমিতি (Abductive inference) কিংবা পশ্চাৎসারণ (Retroduction) বলতে এক ধরনের যৌক্তিক অনুমিতিকে বোঝায়, যা মার্কিন দার্শনিক চার্লস স্যান্ডার্স পার্স ১৯শ শতকের শেষ তৃতীয়াংশে সূত্রায়ন ও প্রস্তাব করেন। এই যুক্তিবিন্যাসটি কোনও পর্যবেক্ষণ বা পর্যবেক্ষণসমষ্টি থেকে শুরু হয় এবং ঐগুলি থেকে সবচেয়ে সরল ও সবচেয়ে সম্ভাব্য সিদ্ধান্তটিতে উপনীত হবার চেষ্টা করে। অবরোহী যুক্তিবিন্যাসের পরিবর্তে এই প্রক্রিয়াটিতে একটি আপাতগ্রাহ্য সিদ্ধান্তে উপনীত হওয়া যায়, তবে সন্দেহাতীতভাবে এটির সত্যতা বা সঠিকতা যাচাই করা সম্ভব হয় না। অপসারক যুক্তিবিন্যাসের ফলে উপনীত সিদ্ধান্তগুলিতে তাই অনিশ্চয়তা বা সন্দেহ অবশিষ্ট থেকে যায়, যে ব্যাপারটিকে "সেরা বিদ্যমান" কিংবা "সর্বোচ্চ সম্ভাব্য" জাতীয় পশ্চাদপসরণমূলক পরিভাষা দিয়ে প্রকাশ করা হয়। অন্য ভাষায় অপসারক যুক্তিবিন্যাস হল সেরা ব্যাখ্যার অনুমিতি, যদিও "অপসারণ" এবং "সেরা ব্যাখ্যার অনুমিতি" পরিভাষাগুলির সমস্ত ব্যবহার সবসময় সমতুল্য না-ও হতে পারে।
১৯৯০-এর দশকে পরিগণনের (কম্পিউটিংয়ের) ক্ষমতা বৃদ্ধির সাথে সাথে আইন, কম্পিউটার বিজ্ঞান (পরিগণক বিজ্ঞান) ও কৃত্রিম বুদ্ধিমত্তা গবেষণা ক্ষেত্রগুলিতে অপসারণ বিষয়ে পুনরায় আগ্রহের সৃষ্টি হয়।
সমস্যা নির্ণয়কারী বিশেষজ্ঞ ব্যবস্থাগুলিতে প্রায়শই অপসারক যুক্তিবিন্যাস ব্যবহার করা হয়।
সেন্ট স্টিফেনস স্কুল, পিতামপুরা

সেন্ট স্টিফেনস স্কুল, পিতামপুরা একটি সহ-শিক্ষামূলক সিনিয়র মাধ্যমিক বিদ্যালয়, যা নয়াদিল্লির পিতামপুরায় অবস্থিত, কেন্দ্রীয় মাধ্যমিক শিক্ষা বোর্ডের (সিবিএসই) অধিভুক্ত। বিদ্যালয়টি শিক্ষার্থীদের একাডেমিক এবং অতিরিক্ত পাঠ্যক্রমিক ক্রিয়াকলাপে ভাল সুবিধা প্রদান করে।
ইউনিয়ন একাডেমি সিনিয়র সেকেন্ডারি স্কুল, নয়াদিল্লি

ইউনিয়ন একাডেমি সিনিয়র সেকেন্ডারি স্কুল, নয়াদিল্লি ভারতের নয়াদিল্লি এলাকার রাজা বাজারে অবস্থিত। প্রাক্তন ভারতীয় হকি কোচ রাজিন্দর সিং এই স্কুলের ফিল্ড হকি দলের কোচ ছিলেন।
হোয়াং উই-জো

হোয়াং উই-জো (; জন্ম: ২৮ আগস্ট ১৯৯২) হলেন একজন দক্ষিণ কোরীয় পেশাদার ফুটবল খেলোয়াড়। তিনি বর্তমানে ফ্রান্সের পেশাদার ফুটবল লিগের শীর্ষ স্তর লিগ ১-এর ক্লাব বর্দো এবং দক্ষিণ কোরিয়া জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় এবং আক্রমণাত্মক মধ্যমাঠের খেলোয়াড় হিসেবে খেলেন।
২০০৯ সালে, উই-জো দক্ষিণ কোরিয়া অনূর্ধ্ব-১৭ দলের হয়ে দক্ষিণ কোরিয়ার বয়সভিত্তিক পর্যায়ে অভিষেক করেছিলেন। তিনি ২০১৫ সালে দক্ষিণ কোরিয়ার হয়ে আন্তর্জাতিক পর্যায়ে অভিষেক করেছেন; দক্ষিণ কোরিয়ার জার্সি গায়ে তিনি এপর্যন্ত ৩৬ ম্যাচে ১৪টি গোল করেছেন। তিনি দক্ষিণ কোরিয়ার হয়ে ২০১৮ এএফসি এশিয়ান কাপে অংশগ্রহণ করেছেন।
ব্যক্তিগতভাবে, উই-জো বেশ কিছু পুরস্কার জয়লাভ করেছেন, যার মধ্যে ২০১৮ এশিয়ান গেমসের শীর্ষ গোলদাতা এবং কেএফএ বর্ষসেরা খেলোয়াড়ের পুরস্কার অন্যতম। দলগতভাবে, উই-জো এপর্যন্ত ২টি শিরোপা জয়লাভ করেছেন, যার মধ্যে ১টি সংনামের হয়ে এবং অন্যটি দক্ষিণ কোরিয়ার বয়সভিত্তিক দলের হয়ে জয়লাভ করেছেন।
হোয়াং উই-জো ১৯৯২ সালের ২৮শে আগস্ট তারিখে দক্ষিণ কোরিয়ার কিয়াংগিতে জন্মগ্রহণ করেছেন এবং সেখানেই তার শৈশব অতিবাহিত করেছেন।
উই-জো জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত দক্ষিণ কোরিয়া অনূর্ধ্ব-২৩ দলে স্থান পেয়েছেন।
শ্রী অরবিন্দ কলেজ

শ্রী অরবিন্দ কলেজ ভারতের দিল্লি বিশ্ববিদ্যালয়ের একটি সংবিধিবদ্ধ কলেজ। এটি ১৯৭২ সালে প্রতিষ্ঠিত হয়েছিল, যা ছিল দার্শনিক, দেশপ্রেমিক-কবি, শ্রী অরবিন্দ এর জন্মশতবর্ষ। কলেজটি দক্ষিণ দিল্লির মালভিয়া নগরে অবস্থিত, যা কুতুব মিনার, শ্রী অরবিন্দ আশ্রম, আইআইটি (দিল্লি), এনসিইআরটি এবং কুতুব ইনস্টিটিউশনের সন্নিকটে অবস্থিত। 
কলেজটি দিল্লি বিশ্ববিদ্যালয়ের একটি অংশ।
শ্রী লাল বাহাদুর শাস্ত্রী জাতীয় সংস্কৃত বিশ্ববিদ্যালয়

শ্রী লাল বাহাদুর শাস্ত্রী জাতীয় সংস্কৃত বিশ্ববিদ্যালয়, পূর্বে ছিল শ্রী লাল বাহাদুর শাস্ত্রী রাষ্ট্রীয় সংস্কৃত বিদ্যাপীঠ, হল একটি কেন্দ্রীয় বিশ্ববিদ্যালয়, যা ভারতের নয়াদিল্লিতে অবস্থিত। এটি ১৯৬২ সালের ৮ অক্টোবর প্রতিষ্ঠিত হয়েছিল এবং বিশ্ববিদ্যালয় মঞ্জুরি কমিশন ১৯৮৭ সালের নভেম্বরে বিদ্যাপীঠকে একটি স্বীকৃত বিশ্ববিদ্যালয়ের মর্যাদা প্রদান করে ২০২০ সালের মার্চ মাসে, ভারতীয় পার্লামেন্ট "কেন্দ্রীয় সংস্কৃত বিশ্ববিদ্যালয় আইন, ২০২০" পাস করে এতে আরও দুটি বিশ্ববিদ্যালয় কেন্দ্রীয় সংস্কৃত বিশ্ববিদ্যালয় এবং জাতীয় সংস্কৃত বিশ্ববিদ্যালয় সহ কেন্দ্রীয় বিশ্ববিদ্যালয়ের মর্যাদায় উন্নীত করা হয়। 
বিশ্ববিদ্যালয়টি সংস্কৃত এবং সংশ্লিষ্ট বিষয়ে বিএ, এমএ, বিএড, এমএড, এমফিল এবং পিএইচডি কোর্স প্রদান করে।
সুমন দে

সুমন দে (জন্ম ১ জুন ১৯৮৬) একজন ভারতীয় অভিনেতা। তিনি মডেল হিসেবে তার কর্মজীবন শুরু করেছিলেন। ফিটনেস ফ্রিক এই অভিনেতা নকশি কাঁথা ধারাবাহিক দিয়ে ব্যাপক জনপ্রিয়তা অর্জন করেন । এর ফলে তিনি প্রচুর প্রশংসা পান।
তার জন্ম ১৯৮৬ সালের ১ জুন পশ্চিমবঙ্গের শিলিগুড়িতে। তার শৈশব কেটেছে উত্তরবঙ্গের বিভিন্ন জায়গায়। ২০০৩ সালে তিনি মার্গারেট সিস্টার নিবেদিতা ইংলিশ স্কুল,শিলিগুড়ি থেকে ১০ ম বোর্ড চূড়ান্ত পরীক্ষায় উত্তীর্ণ হন। তারপর তিনি লেখাপড়ার জন্য বেঙ্গালুরু যান। তিনি যখন ছাত্র ছিলেন তখন মডেলিং শুরু করেন। তিনি ২০০৭ সালে ক্রাইস্ট কলেজ (ক্রাইস্ট ইউনিভার্সিটি) থেকে ব্যাচেলর অব কমার্সে স্নাতক সম্পন্ন করেন। তারপর তিনি তার কর্মজীবনের জন্য বোম্বে যান। তিনি দুটি কর্পোরেট কোম্পানি জেপিমর্গা‌ন চেজ এন্ড কো এবং সারকো গ্লোবাল সার্ভিসেস এ চাকরি করেন।
২০০৩-২০০৪ সালে তিনি গ্রাসিম মিস্টার ইন্ডিয়া ১ম রাউন্ডে (জোনাল রাউন্ড) অংশগ্রহণ করেন। তিনি গ্ল্যাড্র্যাগস ২য় রাউন্ড (২০০৭-২০০৮) এ ও অংশ নিয়েছেন। তিনি শিলিগুড়ি, জলপাইগুড়ি, দুর্গাপুর এবং গ্যাংটকে অনেক র‌্যাম্প শোতে মডেল হন। বেঙ্গালুরুতে তিনি স্থিরচিত্র, প্রিন্ট মিডিয়া এবং বিভিন্ন ব্র্যান্ডের র‌্যাম্প মডেলিং করেছিলেন। তিনি আইরিস ফিল্মস দ্বারা নির্মিত অরোক্য মিল্ক এবং ল্যাঙ্কর সেন্ট্রাল পার্কের টেলিভিশন বিজ্ঞাপনে অভিনয়ের জন্য নির্বাচিত হন। বোম্বেতে তিনি নামকরা ইলেকট্রনিক্স এবং ভোক্তা ব্র্যান্ডের জন্য বেশ কয়েকটি বিজ্ঞাপন করেছেন। 
তিনি সাহারা ওয়ানে প্রচারিত মাতা কি চৌকি নামে একটি পৌরাণিক ধারাবাহিক দিয়ে টেলিভিশনে আত্মপ্রকাশ করেন। ২০১১ সালে তার দ্বিতীয় কাজ ছিল কলকাতার নিডিয়াস ক্রিয়েশনস অ্যান্ড প্রোডাকশনের আমি সেই মেয়ে। এতে তিনি ঋতুপর্ণা আচার্যের বিপরীতে প্রধান চরিত্র সিদ্ধার্থের ভূমিকায় অভিনয় করেন। এটি সানন্দা টিভিতে প্রচারিত হত। ২০১২ সালে স্ফিয়ার অরিজিনস প্রযোজিত স্টার জলসার চিরসাথীতে তাকে অর্ক‌ নামক চরিত্রে অভিনয় করতে দেখা যায়। তিনি স্বয়ংসিদ্ধাতে রাহুল চরিত্রে অভিনয় করেছিলেন। যা ইটিভি বাংলায় প্রচারিত হয়েছিল। এই সময় তিনি সিআইডি কলকাতা ব্যুরোতে একটি পর্বে অভিনয় করেন। তিনি ২০১৩ সালে অ্যাক্রোপলিস এন্টারটেইনমেন্টের বধূবরণে শ্রীতমা রায়চৌধুরীর বিপরীতে অভ্র চৌধুরীর চরিত্রে অভিনয় করেন। তিনি একই প্রোডাকশন হাউসের মেমবউ ধারাবাহিকে জিকো নামক এক নেতিবাচক চরিত্রে অভিনয় করেন। এই ধারাবাহিকের প্রচার স্টার জলসায় ২০১৬ সালের ১৯ সেপ্টেম্বর। এরপর তিনি এ আমার গুরুদক্ষিণা ধারাবাহিকে রুদ্রজিৎ চরিত্রে অভিনয় করেন দেবত্তমা সাহার সঙ্গে। যা কালার্স বাংলায় প্রচারিত হয়েছিল। ২০১৮ সালে তিনি জি বাংলায় নকশী কাঁথা ধারাবাহিকে অভিনয় করে প্রচুর প্রশংসা অর্জন করেন । যেখানে তিনি মানালি দের বিপরীতে ডাক্তার যশজিত বসু চরিত্রে অভিনয় করেছিলেন। এরপর তিনি জি বাংলার ক্ষীরের পুতুল ধারাবাহিকে রাজা অগ্নির চরিত্রে অভিনয় করেন। 
শৈশব থেকেই তিনি একজন পশু প্রেমিক। তার প্রথম পোষা প্রাণী ছিল এক পামেরিয়ান। তার 'ডন' নামের একটি বুলমাস্টিফ কুকুর আছে । তার একমাত্র আগ্রহ অভিনয়।
কিসমত গণকৈড় ইউনিয়ন

কিসমত গণকৈড় ইউনিয়ন বাংলাদেশের রাজশাহী বিভাগের রাজশাহী জেলার দুর্গাপুর উপজেলা অন্তর্গত একটি ইউনিয়ন। 
গ্রামের সংখ্যা: ১৫টি<br>
মৌজার সংখ্যা: ১৪<br>
মোট জনসংখ্যা: ২০১১ সালের আদমশুমারি অনুযায়ী মোট জনসংখ্যা প্রায় ২১,১৩৮ জন।
সাক্ষরতার হার: ২০১২ এর শিক্ষা জরীপ অনুযায়ী সাক্ষরতার হার ৮৭%।<br>
শিক্ষা প্রতিষ্ঠান:
প্রাতিষ্ঠানিক ওয়েবসাইট
দেলুয়াবাড়ী ইউনিয়ন

দেলুয়াবাড়ী ইউনিয়ন বাংলাদেশের রাজশাহী বিভাগের রাজশাহী জেলার দুর্গাপুর উপজেলার অন্তর্গত একটি ইউনিয়ন।
গ্রামের সংখ্যা: ২১টি<br>
মৌজার সংখ্যা: ১৮টি<br>
মোট জনসংখ্যা: প্রায় ২১৫৯৮ জন (পুরুষ- ১১,০৬৭ জন এবং মহিলা- ১০,৫৩১ জন)।
সাক্ষরতার হার: ৩৯.২৪%।<br>
শিক্ষা প্রতিষ্ঠান:
বর্তমান চেয়ারম্যান: মোঃ রিয়াজুল ইসলাম।<br>
প্রাক্তন চেয়ারম্যানগণের তালিকা:
প্রাতিষ্ঠানিক ওয়েবসাইট
অক্সিজেট

অক্সিজেট একটি যন্ত্র যার সাহায্যে হাসপাতালের সাধারণ শয্যায় সহজে উচ্চপ্রবাহে রোগীকে অক্সিজেন দেয়া হয়ে থাকে। হাসপাতালের সাধারণ শয্যায় সর্বোচ্চ ৬০ লিটার পর্যন্ত উচ্চপ্রবাহী অক্সিজেন সরবরাহ করা সম্ভব এই যন্ত্র দ্বারা। বাংলাদেশ প্রকৌশল বিশ্ববিদ্যালয়ের বায়োমেডিক্যাল ইঞ্জিনিয়ারিং বিভাগের শিক্ষক-শিক্ষার্থীদের তত্ত্বাবধানে নির্মিত এই যন্ত্রকে সীমিত পরিসরে অনুমোদন দিয়েছে ঔষধ প্রশাসন অধিদপ্তর।
অক্সিজেট মূলত বাতাস থেকে প্রাকৃতিক অক্সিজেন যন্ত্রের মধ্যে নিয়ে আসবে, যার সাথে যুক্ত হবে সাধারণ সিলিন্ডারের অক্সিজেন। একত্রে প্রায় ৬০ লিটার অক্সিজেন সরবরাহ করার মতো ক্ষমতা তৈরি করে এই যন্ত্র, কোনো প্রকার বিদ্যুৎ ছাড়াই। হাসপাতালের সাধারণ শয্যায় ১৫ লিটারের অক্সিজেন প্রবাহী-মিটার থাকে, যা মাস্কের মাধ্যমে রোগীর কাছে যায়। অক্সিজেট এই একটির বদলে দুইটি প্রবাহী-মিটার ব্যবহার করে। একটি দিয়ে সাধারণ ১৫ লিটার হলেও, অপরটি দিয়ে ৫০-৬০ লিটার পর্যন্ত অক্সিজেন দেয়া যাবে। অক্সিজেট মূলত নিম্নচাপ তৈরি করে, যার ফলে পরিবেশ থেকে বাতাস যন্ত্রের ভিতরে প্রবেশ করে। অক্সিজেটে একটি নন-ভেন্টেড সিপ্যাপ মাস্ক ব্যবহার করা হয়, যেন দৃঢ়ভাবে মুখে আটকানো থাকে এবং সহজে বাতাস বের না হতে পারে। এছাড়া একটি পিপ ভালভ থাকে, যা রোগীর জন্য অক্সিজেনের চাপ নিয়ন্ত্রণ করে। এর ফলে শ্বাসকষ্টে ভোগা রোগীরা সহজে অক্সিজেনের অভাব কাটিয়ে উঠতে পারবে বলে ধারণা করা হচ্ছে। এছাড়া প্রত্যন্ত অঞ্চল ও যাত্রাপথে অ্যাম্বুলেন্সে স্বাস্থ্যসেবা দেয়া সম্ভব হবে। হাসপাতালগুলোর সাধারণ শয্যায় রোগীকে সর্বোচ্চ ১৫ লিটার পর্যন্ত অক্সিজেন দেওয়া যায়, তবে অতিরিক্ত শ্বাসকষ্টের সময় এর চেয়েও বেশি অক্সিজেনের দরকার পড়ে। তখন উচ্চ-প্রবাহী ন্যাজাল ক্যানুলার (হাই-ফ্লো ন্যাজাল ক্যানুলা বা এইচএফএনও) প্রয়োজন হয়, কিংবা নিবিড় তত্ত্বাবধান কেন্দ্রের (আইসিইউ) প্রয়োজন হয়। তবে মহামারীর মত বিশেষ অবস্থায় আইসিইউ কিংবা প্রয়োজনীয় যন্ত্রের সংকট দেখা যায়। সেক্ষেত্রে অক্সিজেট ভূমিকা রাখতে পারে। ব্যয়ের দিক থেকে এই যন্ত্রটির একটি ইউনিটের মূল্য ২০-২৫ হাজার টাকা হবে বলে জানানো হয়। এই যন্ত্রটির ব্যবহার কৌশল সহজ এবং অ্যাম্বুলেন্সসহ বিভিন্ন জরুরি প্রয়োজনীয় স্থানে ব্যবহার করা যাবে বলে জানানো হয়। চিকিৎসা দেওয়ার ১ ঘণ্টার মধ্যে রোগীদের রক্তের অক্সিজেনের মাত্রা (অক্সিজেন স্যাচুরেশন) গড়ে ১১.২% বৃদ্ধি করে এই যন্ত্র।
কোভিড-১৯ রোগীদের ক্ষেত্রে অতিরিক্ত অক্সিজেনের প্রয়োজন হয়, যা সাধারণত এইচএফএনও বা কন্টিনিউয়াস পজিটিভ এয়ারওয়ে প্রেশার (সিপ্যাপ) প্রক্রিয়ায় দেয়া হয়। এর মধ্যে অক্সিজেট সিপ্যাপ পদ্ধতিতে অক্সিজেন দিয়ে থাকে।
কোভিড-১৯ এর বৈশ্বিক মহামারীর শুরুতে বায়োমেডিক্যাল ইঞ্জিনিয়ারিং বিভাগের সহকারী অধ্যাপক তওফিক হাসানের তত্ত্বাবধানে একদল শিক্ষার্থী এ কাজ শুরু করেন। বাংলাদেশ চিকিৎসা গবেষণা পরিষদের (বিএমআরসি) অনুমোদন নিয়ে ক্লিনিক্যাল ট্রায়ালের প্রথম ও দ্বিতীয় ধাপ সফলভাবে পেরিয়ে তৃতীয় ধাপের অনুমতি লাভ করে। ঢাকা মেডিকেল কলেজ হাসপাতালে তৃতীয় ধাপের ক্লিনিক্যাল ট্রায়াল শুরু হয়। বাংলাদেশ সরকারের আইসিটি বিভাগের উদ্ভাবন ও উদ্যোক্তা উন্নয়ন একাডেমি প্রতিষ্ঠাকরণ (আইডিয়া) শীর্ষক প্রকল্প, অঙ্কুর ইন্টারন্যাশনাল ফাউন্ডেশন এবং মানুষ মানুষের জন্য ফাউন্ডেশনের আর্থিক সহায়তা প্রদান করে।
বাংলাদেশ সরকারের ঔষধ প্রশাসন অধিদপ্তরের উপপরিচালক মো. সালাউদ্দিন অক্সিজেটের বিপণন-পরবর্তী সতর্কতা নিশ্চিত করা হবে বলে জানান, যেখানে প্রত্যেক রোগীর তথ্য রাখতে হবে এবং দেখতে হবে যে এতে রোগীর উপকার কিংবা কোনো পার্শ্বপ্রতিক্রিয়া হচ্ছে কিংবা কোনো ঝুঁকি তৈরি হচ্ছে কি না।
জয়নগর ইউনিয়ন, দুর্গাপুর

জয়নগর ইউনিয়ন বাংলাদেশের রাজশাহী বিভাগের রাজশাহী জেলার দুর্গাপুর উপজেলার অন্তর্গত একটি ইউনিয়ন।
গ্রামের সংখ্যা: ১৯টি<br>
মৌজার সংখ্যা: ১৬টি<br>
মোট জনসংখ্যা: প্রায় ৩১,৩৮৭ জন।
সাক্ষরতার হার: ২০০১ এর শিক্ষা জরীপ অনুযায়ী সাক্ষরতার হার ৬২%।<br>
শিক্ষা প্রতিষ্ঠান:
বর্তমান চেয়ারম্যান: মোঃ শমশের আলী।<br>
প্রাক্তন চেয়ারম্যানগণের তালিকা:
প্রাতিষ্ঠানিক ওয়েবসাইট
উপ-কুমেরু অঞ্চল

উপ-কুমেরু অঞ্চল হলো প্রকৃত কুমেরু অঞ্চলের ঠিক উত্তরের একটি অঞ্চল যা দক্ষিণ গোলার্ধে অবস্থিত। এটি নিরক্ষরেখার দক্ষিণের প্রায় ৪৬° হতে ৬০° দক্ষিণ অক্ষাংশ জুড়ে বিস্তৃত। উপ-কুমেরু অঞ্চলটিতে আটলান্টিক, ভারত এবং প্রশান্ত মহাসাগরের দক্ষিণাঞ্চলের অনেক দ্বীপ অন্তর্ভুক্ত রয়েছে, বিশেষত যেগুলো কুমেরু বৃত্তের উত্তরে অবস্থিত। উপ-কুমেরু হিমবাহগুলি সংজ্ঞা অনুসারে উপ-কুমেরু অঞ্চলের দ্বীপগুলিতে অবস্থিত। অ্যান্টার্কটিকা মহাদেশে অবস্থিত সমস্ত হিমবাহ সংজ্ঞা অনুসারে অ্যান্টার্কটিক হিমবাহ হিসাবে বিবেচিত।
এটি উপ-কুমেরু হিমবাহগুলি একটি তালিকা। এই তালিকায় একটি তুষারক্ষেত্র রয়েছে (মারে তুষারক্ষেত্র)। তুষারক্ষেত্রগুলি প্রকৃত অর্থে হিমবাহ নয়, তবে এগুলি সাধারণত বরফ জমে থাকা অঞ্চল বা হিমবাহের শীর্ষে পাওয়া যায়। এই তালিকায়, অ্যান্টার্কটিকা ৬০° অক্ষাংশের অধিক দক্ষিণের অংশকে অ্যান্টার্কটিকা হিসাবে চিহ্নিত করা হয়েছে (অ্যান্টার্কটিক চুক্তি অনুসারে - মহাদেশীয় সীমা নির্ধারণ)।
বড়গাছি ইউনিয়ন

বড়গাছি ইউনিয়ন বাংলাদেশের রাজশাহী বিভাগের রাজশাহী জেলার পবা উপজেলার অন্তর্গত একটি ইউনিয়ন।
গ্রামের সংখ্যা: ৩৭টি<br>
মোট জনসংখ্যা: প্রায় ৩৭,১২০ জন (পুরুষঃ ১৮,৭৬৪ মহিলাঃ ১৮,৩৬৫)।
শিক্ষা প্রতিষ্ঠান:
বর্তমান চেয়ারম্যান: মোঃ শাহাদৎ হোসাইন।<br>
প্রাক্তন চেয়ারম্যানগণের তালিকা:
প্রাতিষ্ঠানিক ওয়েবসাইট
শাদাত উল্লা

শাদাত উল্লা (অজানা - ৩ আগস্ট ২০২১) একজন বাংলাদেশী কৃষিবিদ। তিনি শেরেবাংলা কৃষি বিশ্ববিদ্যালয়ের (শেকৃবি) এগ্রিকালচারাল এক্সটেনশন ও ইনফরমেশন সিস্টেম ডিপার্টমেন্টের প্রাক্তন অধ্যাপক এবং বিশ্ববিদ্যালয়টির প্রতিষ্ঠাতা উপাচার্য। এছাড়াও তিনি ২০১২ থেকে ২০১৬ সাল পর্যন্ত দ্বিতীয়বার শেকৃবির উপাচার্য হিসেবে দায়িত্ব পালন করেন।
শাদাত উল্লা কুমিল্লা জেলার দাউদকান্দিতে জন্মগ্রহণ করেন। তিনি ১৯৭০ সালে তৎকালীন বাংলাদেশ কৃষি ইনস্টিটিউট থেকে স্নাতক ডিগ্রি লাভ করেন।
শাদাত বাংলাদেশ ধান গবেষণা ইনস্টিটিউট এবং বাংলাদেশ কৃষি উন্নয়ন কর্পোরেশনসহ কয়েকটি প্রতিষ্ঠানে চাকরি করার পর ১৯৭৬ সালে তৎকালীন বাংলাদেশ কৃষি ইনস্টিটিউটে (২০০১ সালে শেকৃবি-তে উন্নীত) কৃষি সম্প্রসারণ বিভাগে সহকারী অধ্যাপক হিসেবে যোগদান করেন। পরবর্তীকালে তিনি শেরেবাংলা কৃষি বিশ্ববিদ্যালয়ের অধ্যাপক হন।
স্বাধীনতা পরবর্তীকালে তিনি বাংলাদেশ কৃষি ইনস্টিটিউটের অধ্যক্ষ হিসেবে দায়িত্ব পালন করেন। তিনি একজন দক্ষ সংগঠক ছিলেন। বাংলাদেশ কৃষি ইনস্টিটিউটকে শেরেবাংলা কৃষি বিশ্ববিদ্যালয়ে রূপান্তরে তার গুরুত্বপূর্ণ ভূমিকা রয়েছে।
বাংলাদেশ কৃষি ইনস্টিটিউটকে শেরেবাংলা কৃষি বিশ্ববিদ্যালয়ে রূপান্তর করা হলে শাদাত উল্লা বিশ্ববিদ্যালয়টির প্রতিষ্ঠিতা উপাচার্য হিসেবে নিয়োগ পান। ২০০১ সালের ১৫ জুলাই থেকে ২০০১ সালের ৯ সেপ্টেম্বর পর্যন্ত তিনি এ দায়িত্ব পালন করেন। পরবর্তীকালে ২০১২ সালের ২৬ জুলাই থেকে ২০১৬ সালের ২৫ জুলাই পর্যন্ত তিনি দ্বিতীয়বার শেকৃবির উপাচার্য হিসেবে দায়িত্ব পালন করেন।
বার্ধক্যজনিত অসুস্থতার পাশাপাশি করোনা আক্রান্ত হয়ে চিকিৎসাধীন অবস্থায় ২০২১ সালের ৩ আগস্ট তিনি ঢাকায় মৃত্যুবরণ করেন। মৃত্যুকালে তার বয়স হয়েছিল ৭১ বছর।
বড় চার (ব্যাংকিং)

বড় চার (বা বড় ৪) () হলো বেশ কয়েকটি দেশের প্রধান চারটি ব্যাংকে বোঝাতে ব্যবহৃত শব্দ বা শব্দাবলী। অর্থাৎ, একটি দেশের যে চারটি ব্যাংকের ঐ দেশের ব্যাংকিং খাতে আধিপত্য রয়েছে এবং ব্যাংকের মোট সম্পদ ও বাজার মূলধনের বিচারেও বড়, সেই চারটি ব্যাংকে একত্রে 'বড় চার' বা 'বড় ৪' হিসেবে অবিহিত করা হয়। এটিকে একধরণের র‌্যাঙ্কিং বলা যায়। কিছু দেশ এই ধরনের র‌্যাঙ্কিং-এর ক্ষেত্রে আরও কম বা বেশি ব্যাংক অন্তর্ভুক্ত করতে পারে, যেমন- 'বড় তিন (বড় ৩)', 'বড় পাঁচ (বড় ৫)' বা 'বড় ছয় (বড় ৬)'।
আন্তর্জাতিকভাবে 'বড় চার ব্যাংক' শব্দটি ঐতিহ্যগতভাবে নিম্নলিখিত চারটি কেন্দ্রীয় ব্যাংককে বুঝায়:
অস্ট্রেলিয়ায় 'বড় চার' ব্যাংক বলতে বাজার মূলধন অনুসারে বড় চারটি ব্যাংকে বুঝায় এবং ঐ দেশের বাড়ি নির্মাণ ঋণের ৮০ শতাংশই এই চারটি ব্যাংকের দখলে। ২০১২ সালে ব্যাংক চারটির মোট সম্পদের পরিমাণ ছিল $২.৬৬ ডলার যা অস্ট্রেলিয়ার ২০১১ সালে জিডিপির প্রায় দিগুণ বা ২০০%। ব্যাংক চারটি হলো:
প্রায়শই এই ব্যাংকগুলোকে সামষ্টিকভাবে 'বড় ব্যাংক' বা 'বড় অসি ব্যাংক' হিসাবে উল্লেখ করা হয়।
নিউজিল্যান্ড অস্ট্রেলিয়ার সবচেয়ে কাছের প্রতিবেশী এবং এই দুটি দেশের সাংস্কৃতিক ও অর্থনৈতিক সম্পর্ক খুব ঘনিষ্ঠ। অস্ট্রেলিয়ার বড় চারটি ব্যাংকের সহযোগী প্রতিষ্ঠান নিউজিল্যান্ডের ব্যাংকিং খাতেও আধিপত্য বিস্তার করেছে, যেগুলো হচ্ছে:
সম্মিলিতভাবে এই চারটি প্রতিষ্ঠান নিউজিল্যান্ডে মোট ঋণের প্রায় ৯০ শতাংশ এবং বন্ধকী ঋণেরও প্রায় ৯০ শতাংশ দখল করে আছে।
অস্ট্রিয়ার 'বড় চার' ব্যাংক হলো:
বাংলাদেশে "বড় চার" ব্যাংক শব্দটি স্পষ্টভাবে ব্যবহৃত না হলেও মোট সম্পদ ও মূলধনের ভিত্তিতে এদেশের 'বড় চার' ব্যাংক রাষ্ট্র মালিকানাধীন চারটি ব্যাংক। ব্যাংকগুলি হলো:
বেলজিয়ামের 'বড় চার' ব্যাংক হলো:
এক্সাম ম্যাগাজিন অনুসারে ২০১৭ সালে ব্রাজিলের 'বড় চার' ব্যাংক হলো:
কানাডার ব্যাংকিং খাতে পাঁচটি ব্যাংক আধিপত্য বিস্তার করে আছে, তাই এখানে 'বড় চার' এর পরিবর্তে 'বড় পাঁচ' বলা হয়। ব্যাংকগুলি হলো:
গণপ্রজাতন্ত্রী চীনের 'বড় পাঁচ' ব্যাংক হলো:
এই পাঁচটি ব্যাংকী রাষ্ট্রীয় মালিকানাধীন এবং ব্যাংকগুলো বাণিজ্যিক ব্যাংকিং কার্যক্রম পরিচালনা করে। ব্যাংক অব কমিউনিকেশন্স যেহেতু ১৯৮৬ সালে পুনরায় চালু করা হয়েছএ, তাই এটি কখনও কখনও এটিকে বাদ দিয়ে বাকিগুলিকে "বড় চার" হিসাবে বিবেচনা করা হয়।
দ্য ব্যাংকার অনুসারে ফ্রান্সের 'বড় পাঁচ' ব্যাংক হলো:
জার্মানির 'বড় চার' ব্যাংক হলো:
হংকংয়ের কিছু গণমাধ্যম নিচের ব্যাংকগুলিকে হংকংয়ের "বড় চার" ব্যাংক বলে উল্লেখ করে:
মোট সম্পদের ভিত্তিতে ভারতের 'বড় চার' ব্যাংক হলো:
ইন্দোনেশিয়ায়, "বড় চার" শব্দটি স্পষ্টভাবে ব্যবহৃত না হলেও ২০১৮ সালে মোট সম্পদের ভিত্তিতে বড় চারটি ব্যাংক হলো:
ইতালির 'বড় চার' ব্যাংক হল:
জাপানে "বড় চার" এর পরিবর্তে "বড় তিন" ব্যবহৃত হয়। জাপানের "বড় তিন" ব্যাংক হলো:
পাকিস্তানের 'বড় পাঁচ' ব্যাংক হচ্ছে:
২০২০ সালের ডিসেম্বর পর্যন্ত কার্যক্রম ও সম্পদের ভিত্তিতে রাশিয়ায় 'বড় চার' ব্যাংক হলো:
সিঙ্গাপুরের 'বড় তিন' ব্যাংক হলো:
দক্ষিণ আফ্রিকায় 'বড় চার' ব্যাংক হলো:
দক্ষিণ কোরিয়ায় 'বড় চার' ব্যাংক হলো:
শ্রীলঙ্কায় 'বড় চার' ব্যাংক হলো:
সুইজারল্যান্ডের 'বড় তিন' ব্যাংক হলো:
ইংল্যান্ড এবং ওয়েলসে 'বড় চার' ব্যাংক শব্দটি বর্তমানে চারটি বৃহত্তম ব্যাংকিং গ্রুপকে বোঝাতে ব্যবহৃত হয়, যেগুলো হলো:
স্কটল্যান্ডের 'বড় চার' ব্যাংক হলো:
উত্তর আয়ারল্যান্ডের 'বড় চার' ব্যাংক হলো:
মার্কিন যুক্তরাষ্ট্রে "বড় চার" ব্যাংক হলো:
উত্তর লখিমপুর কলেজ

উত্তর লখিমপুর কলেজ উত্তর আসামের ব্রহ্মপুত্র নদের তীরে অবস্থিত উত্তর লখিমপুরের একটি স্বায়ত্তশাসিত কলেজ। কলেজটি ১৯৫২ সালে প্রতিষ্ঠিত হয়েছিল যা উডিব্রুগড় বিশ্ববিদ্যালয়ের অধিভুক্ত। উত্তর লখিমপুর কলেজ আসামের প্রথম স্বায়ত্তশাসিত কলেজ। কলেজটি ২০১২ সালে জাতীয় মূল্যায়ন ও প্রত্যয়ন পরিষদ কর্তৃক সিজিপিএ-৩.০৮ সহ এ গ্রেডের কলেজ হিসাবে স্বকৃীত পেয়েছে। ৩০ মে ২০১৩ সালের উত্তর বিশ্ববিদ্যালয় মঞ্জুরি কমিশনের একটি চিঠির মাধ্যমে উত্তর লখিমপুর কলেজে স্বায়ত্তশাসিত কলেজের মর্যাদা প্রদান করে। উত্তর লখিমপুর কলেজ হল আসামের প্রথম কলেজ যা ইউজিসি থেকে স্বায়ত্তশাসিত কলেজের মর্যাদা পেয়েছে।
উত্তর লখিমপুর কলেজ উচ্চ আসামের উচ্চশিক্ষার প্রাচীনতম এবং প্রধান প্রতিষ্ঠান। কলেজটি ৩ জুলাই ১৯৫২ সালে উত্তর লখিমপুরে প্রতিষ্ঠিত হয়। যা একটি পশ্চাৎপদ এবং প্রত্যন্ত এলাকা হিসেবে স্বীকৃত। কলেজটি এই বিশাল প্রত্যন্ত অঞ্চলের কিছু দূরদর্শী সাধারণ গোষ্ঠীর প্রচেষ্টা এবং উদ্যোগের ফল।
কৈজুরী ইউনিয়ন, শাহজাদপুর

কৈজুরী ইউনিয়ন বাংলাদেশের রাজশাহী বিভাগের সিরাজগঞ্জ জেলার অন্তর্গত শাহজাদপুর উপজেলার একটি ইউনিয়ন। ৭১১৫ একর আয়তনের যমুনা তীরবর্তী এই জনপদে প্রায় পৌনে পঞ্চান্ন হাজার মানুষের বাস, যাদের অধিকাংশই বাঙালি মুসলমান।
কৈজুরী ইউনিয়নের আয়তন । ইউনিয়নটির উত্তরে রয়েছে জালালপুর ইউনিয়ন, পশ্চিমে হাবিবুল্লাহ নগর ইউনিয়ন ও পোরজনা ইউনিয়ন এবং দক্ষিণে সোনাতনী ইউনিয়নের অবস্থান। আর পূর্ব দিক দিয়ে বয়ে গিয়েছে যমুনা নদী। ইউনিয়নটির মধ্য দিয়ে বসাগাড়িয়া, হুড়াসাগড় ও ভাঙ্গাদত্ত খাল বয়ে গিয়েছে। নদী তীরবর্তী হওয়ায় এ ইউনিয়ন প্রায়ই বন্যা ও নদীভাঙনের শিকার হয়।
ইউনিয়নটিতে মোট ২০টি গ্রাম আছে। এগুলো হলো:
কৈজুরী ইউনিয়ন পরিষদ শাহজাদপুর উপজেলার ১০নং ইউনিয়ন পরিষদ। ইউনিয়নের ৯টি ওয়ার্ড থেকে নির্বাচিত ৯ জন সাধারণ সদস্য, প্রতি তিনটি ওয়ার্ড হতে একজন করে মোট ৩ জন সংরক্ষিত (মহিলা) সদস্য এবং একজন চেয়ারম্যানকে নিয়ে পরিষদটি গঠিত হয়। এছাড়াও পরিষদের কার্যক্রমে সহায়তা করার জন্য রয়েছেন একজন সচিব। বর্তমানে ইউনিয়ন পরিষদটির চেয়ারম্যানের দায়িত্ব পালন করছেন মোয়াজ্জেম হোসেন খোকন।
কৈজুরী ইউনিয়ন জাতীয় সংসদের সিরাজগঞ্জ-৬ আসনের আওতাধীন। হাসিবুর রহমান স্বপন ২০১৪ সাল থেকে এ আসনের সংসদ সদস্য হিসেবে দায়িত্ব পালন করছেন।
ইতঃপূর্বে কৈজুরী ইউনিয়নে চেয়ারম্যান হিসেবে দায়িত্ব পালন করছেন:
২০১১ সালের আদমশুমারী অনুযায়ী কৈজুরী ইউনিয়নে মোট ৫৪,৭৬৫ জন মানুষ বসবাস করে। এর মধ্যে সর্বাধিক ৪৮১৫ জন চরকৈজুরী গ্রামে এবং সর্বনিম্ন ৬২৪ জন খারুয়া গ্রামে বসবাস করে।
১৯৯১ সালে কৈজুরী ইউনিয়নের জনসংখ্যা ছিল ৩৬,১১৪ জন। ২০০১ সালে তা বেড়ে দাঁড়ায় ৫৩,৭৩৩ জনে, যার মধ্যে ২৮,২৭২ জন ছিল পুরুষ এবং ২৫,৪৬১ জন নারী।
কৈজুরী ইউনিয়নের শিক্ষার হার ক্রমবর্ধমান। ১৯৯১ সালে এ ইউনিয়নের সাক্ষরতার হার ১৫.৫ শতাংশ থাকলেও ২০০১ সালে তা বেড়ে দাঁড়িয়েছে ২৯.১১%। এ ইউনিয়নের শিক্ষা প্রতিষ্ঠানগুলোর মধ্যে উল্লেখযোগ্য হল:
গোরেশ্বর কলেজ

গোরেশ্বর কলেজ আসামের বাক্সা জেলার উত্তর-পূর্ব অংশে উচ্চশিক্ষার একটি প্রতিষ্ঠান। কলেজটি বড়োলেণ্ড বিশ্ববিদ্যালয়ের অধিভুক্ত।
২০১৬ সালে কলেজটি জাতীয় মূল্যায়ন ও প্রত্যয়ন পরিষদ কর্তৃক বি গ্রেডের কলেজ হিসাবে স্বকৃীত পেয়েছে।
জাপান ব্যাংক

জাপান ব্যাংক () হল জাপানের কেন্দ্রীয় ব্যাংক। ব্যাংকটিকে প্রায়ই সংক্ষেপে বলা হয়। এটির সদর দফতর জাপানের রাজধানী টোকিও-তে অবস্থিত। 
জাপানের বেশিরভাগ আধুনিক প্রতিষ্ঠানের মতো জাপান ব্যাংকও মেইজি পুনর্গঠনের পরে প্রতিষ্ঠিত হয়েছিল। মেইজি পুনর্গঠনের পূর্বে জাপানের কেন্দ্রীয় সরকার এবং তথাকথিত জাতীয় ব্যাংকসমূহ উভয়ই মদ্রা ইস্যু করতো। ১৮৮২ সালে "জাপান ব্যাংক অ্যাক্ট (১৮৮২)"-এর অধীনে জাপান ব্যাংক প্রতিষ্ঠিত হয়। ১৮৮৪ সালে ব্যাংকটিকে জাপানি মুদ্রা ছাপানো ও প্রবর্তনের একক অধিকার দেয়া হয়। যদিও, এতদিন প্রচলিত মুদ্রাগুলো পরবর্তী ২০ বছরের জন্য বৈধ রাখা হয়েছিলো।
"কনভার্টিবল ব্যাংক নোট রেগুলেশন (১৮৮৪)" পাস হওয়ার পর জাপান ব্যাংক ১৮৮৫ সালে প্রথম নোট ইস্যু করে ("মেইজি ১৮")। ১৮৯৭ সালে, জাপান স্বর্ণমান ব্যবস্থায় প্রবেশ করে এবং ১৮৯৯ সালে আগের প্রচলিত সকল জাতীয় মুদ্রা ও নোট আনুষ্ঠানিকভাবে বন্ধ করে দেয়া হয়।
-এর অধীনে ১৯৪২ সালে জাপান ব্যাংক পুনর্গঠন করা হয়। দ্বিতীয় বিশ্বযুদ্ধ পরবর্তী ১৯৪৫ সালে, মিত্র বাহিনী কর্তৃক জাপান দখলের সময় ব্যাংকের কার্যক্রম স্থগিত করা হয়েছিল এবং সামরিক মুদ্রা জারি করা হয়েছিল। ১৯৪৯ সালে ব্যাংকটি আবার পুনর্গঠিত হয়েছিল। 
"জাপান ব্যাংক অ্যাক্ট (১৯৯৭)" সংশোধনীর মাধ্যমে ব্যাংকটিকে অধিকতর স্বাধীনতা দেওয়া হয়েছিলো। এর আগে ব্যাংকটি জবাবদিহিতার অভাবের জন্য সমালোচিত হয়েছে। যাইহোক, নতুন আইন প্রবর্তনের পর থেকে, জাপান ব্যাংক অর্থনৈতিক প্রবিদ্ধি ও বিকাশের স্বার্থে সরকারের অনুরোধ প্রত্যাখ্যান করে সম্পূর্ণ স্বাধীনভাবে কার্যক্রম পরিচালনা করে আসছে।
ব্যাংকের চার্টার/সনদ অনুসারে ব্যাংকটির প্রধান উদ্দেশ্যসমূহ হচ্ছে:
জাপান ব্যাংকের সদর দফতর টোকিও শহরের জিনজা জেলায় বিখ্যাত সাবেক স্বর্ণ টাকশাল এবং রূপা টাকশালের পাশেই অবস্থিত। তাতসুনো কিংগো ১৮৯৬ সালে জাপান ব্যাংক ভবনটি (নিও-বারোক) নকশা করেছিলো।
নাকানোশিমাতে জাপান ব্যাংকের ওসাকা শাখাটি একটি নান্দনিক স্থাপনা যেটিকে একটি ব্যাংকিং প্রতিষ্ঠানের প্রতীক হিসেবে বিবেচিত হয়।
 জাপান সরকারের অর্থনৈতিক নীতির উপর যথেষ্ট প্রভাব রয়েছে। জাপানের আইনপ্রণেতারা জাপান ব্যাংকের গভর্নর হারুহিকো কুরোডাকে অনুমোদন দিয়েছে।
নীতিনির্ধারণী বোর্ড ব্যাংকের সর্বোচ্চ সিদ্ধান্তগ্রহণকারী পর্ষদ। নীতিনির্ধারণী পর্ষদের সদস্য সংখ্যা ৯ জন। পর্ষদের বর্তমান সদস্যরা হল:
সৈরিতি বন্দ্যোপাধ্যায়

সৈরিতি বন্দ্যোপাধ্যায় একজন ভারতীয় অভিনেত্রী। তিনি মূলত বাংলা টেলিভিশনের ধারাবাহিক ও বাংলা সিনেমায় অভিনয় করেন।
ক্যারিয়ারে ভালো অবস্থায় থাকাকালীন সময়ে তিনি ২০১৪ সালের ২৭ নভেম্বর তিনি রোহিত ঝাকে বিয়ে করেন। ২০২০ সালের জুন মাসে তিনি এক কন্যা সন্তানকে জন্ম দেন । মেয়ের নাম রাখা হয় দিবিজা।
তিনি মডেলিং দিয়ে ক্যারিয়ার শুরু করেন। তিনি ফেমিনা মিস ইন্ডিয়া ২০১৬ কলকাতায় ভিজিটর হিসেবে হাজির হয়েছিলেন। তার প্রথম টিভি ব্যবসা ছিল ফোর্ড ইকো স্পোর্টের।
তার অভিনয় জীবন শুরু হয় স্টার জলসার ‘ঠিক যেন লাভ স্টোরি’ ধারাবাহিক দিয়ে । এরপরে তিনি কালার্স বাংলা নাগলীলায় অভিনয় করে ব্যাপক জনপ্রিয় হন । পরবর্তীতে তিনি জি বাংলার ‘বাক্সবদল’ ধারাবাহিকে অভিনয় করেন। এরপর তিনি কালার্স বাংলা "নিশির ডাক" ধারাবাহিকে অভিনয় করেন । কিন্তু গর্ভবতী হওয়ার জন্য তিনি মাঝেই ধারাবাহিকটি ছেড়ে দেন । তিনি স্টার জলসার "দেশের মাটি (টেলিভিশন ধারাবাহিক)" ধারাবাহিকে গুরুত্বপূর্ণ চরিত্রে অভিনয় করবেন । এতে তিনি কিয়ানের তুতো দিদির চরিত্রে অভিনয় করবেন।
আল জামিয়া আল ইসলামিয়া কাসেমুল উলুম বগুড়া

আল জামিয়া আল ইসলামিয়া কাসেমুল উলুম বগুড়া (সংক্ষেপে জামিল মাদ্রাসা) বগুড়া শহরের চক ফরিদ কলোনি এলাকায় অবস্থিত একটি কওমি মাদ্রাসা। ১৯৬০ সালে এটি প্রতিষ্ঠা করেন সােহাইল উদ্দিন। ১৯৬৭ সালে এখানে দাওরায়ে হাদিস (মাস্টার্স) খােলা হয়। ১৯৭১ সালে বাংলাদেশের স্বাধীনতা যুদ্ধের সময় তা বন্ধ হয়ে যায়। ১৯৮১ সালে পুনরায় চালু করা হয়। তখন থেকে ইউছুফ নিজামি এই মাদ্রাসার মহাপরিচালক ছিলেন। তার মৃত্যুর পর মুফতি আবদুর রহমান মাদ্রাসার দায়িত্ব গ্রহণ করেন। মাদ্রাসার বর্তমান মহাপরিচালক আরশাদ রহমানি। ২০২১ সালে মাদ্রাসার ছাত্রসংখ্যা ২৫০০ এবং শিক্ষক ৮৪ জন।
জামিল মাদ্রাসা নামে পরিচিত এই মাদ্রাসাটি বগুড়ার পুলিশ লাইনস সংলগ্ন পলিটেকনিক ইনস্টিটিউটের উত্তর-পশ্চিম পার্শ্বে প্রায় ৪০ বিঘা জমির উপর প্রতিষ্ঠিত। জামিল গ্রুপ অব ইন্ডাস্ট্রিজের চেয়ারম্যান সুহাইল উদ্দিন তার পিতার নির্দেশে এই মাদ্রাসা প্রতিষ্ঠা করেন। তিনি দারুল উলুম দেওবন্দের ছাত্র ছিলেন। সুহাইল উদ্দিন তার ইচ্ছার কথা আল জামিয়া আল ইসলামিয়া পটিয়ার মহাপরিচালক আজিজুল হককে জানালে তিনি ১৯৬০ সালের ৪ জানুয়ারি মুহাম্মদ ইউনুস সহ আরও কয়েকজনকে নিয়ে মাদ্রাসাটির ভিত্তি স্থাপন করেন। শিক্ষাকার্যক্রম সহ মাদ্রাসার অভ্যন্তরীন বিষয়ের দেখভালের জন্য তিনি আবদুর রহমানকে দায়িত্ব দেন। প্রতিষ্ঠার ছয় বছর পর ১৯৬৭ সালে এখানে দাওরায়ে হাদিস (মাস্টার্স) চালু হয়। বর্তমানে এখানে তাফসির, আরবি সাহিত্য, তাজবিদ ও ইফতা (ইসলামি আইন গবেষণা) বিভাগ রয়েছে। স্বাধীনতা পরবর্তী সময়ে জামিল গ্রুপের মালিক পক্ষ করাচী চলে গেলে মাদ্রাসা সাময়িক বন্ধ হয়ে যায়। তবে তৎকালীন বগুড়া জেলার খাদ্য নিয়ন্ত্রণ কর্মকর্তা আবদুল কাইয়ূমের তৎপরতায় মাদ্রাসাটি পুনরায় চালু হয়। দুর্ভিক্ষের সময় মাদ্রাসা টিকিয়ে রাখার জন্য শিক্ষকরা বিনা বেতনেই শিক্ষকতা করেছিলেন।
১৯৭৭ সালে পটিয়া মাদ্রাসার মুহতামিম মুহাম্মদ ইউনুসের সাথে পরামর্শ করলে তিনি জামিল মাদ্রাসার ছাত্র ইউছুফ নিজামিকে মুহতামিম এবং ইয়াকুবকে নায়েবে মুহতামিম নিযুক্ত করে মাদ্রাসা চালাতে বললেন। নিজামি মৃত্যু পর্যন্ত ৩৩ বছর মাদ্রাসা পরিচালনা করেছেন। ইউছুফ নিজামির মৃত্যুর পর পুনরায় মাদ্রাসা পরিচালনার দায়িত্ব গ্রহণ করেন মুফতি আবদুর রহমান। ২০১৫ সালে আবদুর রহমানের মৃত্যুবরণের পর থেকে মাদ্রাসার বর্তমান মুহতামিম মুফতি আরশাদ রহমানি।
মাদ্রাসায় বর্তমান ছাত্র সংখ্যা প্রায় ২৫০০ এবং শিক্ষক ৮৪ জন। এটি তানযীমুল মাদারিসিদ দ্বীনিয়া বাংলাদেশের অধীনে পরিচালিত হয়। বোর্ডের প্রধান কার্যালয় এখানেই অবস্থিত।
জামিয়া আরাবিয়া কাসেমুল উলুম কুমিল্লা

জামিয়া আরাবিয়া কাসেমুল উলুম কুমিল্লা কুমিল্লা জেলার লাকসাম সড়কের পাশে অবস্থিত একটি কওমি মাদ্রাসা। ১৯৫১ সালে বর্তমান মাদ্রাসাটি প্রতিষ্ঠা করেন জাফর আহমদ। দারুল উলুম দেওবন্দের প্রতিষ্ঠাতা মুহাম্মদ কাসেম নানুতুবির নামানুসারে মাদ্রাসার নামকরণ করা হয়েছে ‘কাসেমুল উলুম’। ১৯৮৫ সালে দাওরায়ে হাদিস (মাস্টার্স) চালুর পর মাদ্রাসার পুনঃনামকরণ করা হয় ‘জামিয়া আরাবিয়া কাসেমুল উলুম’। মাদ্রাসাটির পূর্বনাম ছিল জামিয়া মিল্লিয়া। আতহার আলী, তাজুল ইসলাম, আলাউদ্দিন আজহারী প্রমুখের পরিচালনায় মাদ্রাসাটি চলার পর ১৯৩৯ সালে দ্বিতীয় বিশ্বযুদ্ধের সময় বন্ধ হয়ে যায়। ১৯৪৪ সালে বর্তমান মাদ্রাসাটি প্রতিষ্ঠার জন্য জাফর আহমদ নতুন উদ্যোগ নেন। মাদ্রাসার বর্তমান মহাপরিচালক আবদুর রাজ্জাক। ২০২০ সালে মাদ্রাসার ছাত্রসংখ্যা ৫০০ ও শিক্ষক ৫০ জন।
ধারণা করা হয়, কুমিল্লা শহরে নওয়াব হোচ্ছাম হায়দার চৌধুরী ১৮৮৫ সালে পুরানো সিলেবাসের একটি মাদ্রাসা প্রতিষ্ঠা করেন। যা ১৯১৮ সালে জামিয়া মিল্লিয়া নামে একটি উচ্চ মাদ্রাসায় রূপান্তরিত হয়। সৈয়্যদবাড়ী মসজিদের পাশে ওয়াকফ ভূমিতে গড়ে উঠা এই মাদ্রাসাটি কুমিল্লার সর্বপ্রথম বেসরকারি মাদ্রাসা। চল্লিশের দশকে মাদ্রাসাটির দায়িত্ব গ্রহণ করেন আতহার আলী। কিন্তু কয়েক বছর পরিশ্রমের পর শিক্ষায় আশানুরূপ অগ্রগতি না হওয়ায় তিনি কিশোরগঞ্জ চলে যান। এরপর দায়িত্ব গ্রহণ করেন তাজুল ইসলাম। তার আমলেও অগ্রগতি না হওয়ায় তিনিও মাদ্রাসার দায়িত্ব ছেড়ে দেন। পরবর্তীতে দায়িত্ব গ্রহণ করেন আলাউদ্দিন আল আজহারি। তিনি কিছুদিন মাদ্রাসাটি টিকিয়ে রাখেন।
১৯৩৯ সালে দ্বিতীয় বিশ্বযুদ্ধ শুরু হওয়ার পর মাদ্রাসাটি বন্ধ হয়ে যায়। দ্বিতীয় বিশ্বযুদ্ধের পর পরিস্থিতি স্বাভাবিক হয়ে আসতে শুরু করলে ১৯৪৪ সালে জাফর আহমদ মাদ্রাসাটি নতুন ব্যবস্থাপনায় পুনঃপ্রতিষ্ঠা করার উদ্যোগ গ্রহণ করেন। মসজিদ সংলগ্ন যে স্থানে মাদ্রাসাটি পরিচালিত হয়ে আসছিল উক্ত জমি মসজিদের ওয়াকফ ভূমি হওয়ায় সেখানে মাদ্রাসার নিজস্ব স্থায়ী ভবন নির্মাণ করা সম্ভব ছিল না। ১৯৫১ সালে লাকসাম রোডের পাশে বর্তমান স্থানটি মাদ্রাসার প্রতিষ্ঠাতা মুহতামিম জাফর আহমদের নামে ক্রয় করে সেখানে মাদ্রাসাটির নিজস্ব স্থানে একটি টিনের ঘরে স্থানান্তরিত করা হয়। দারুল উলুম দেওবন্দের প্রতিষ্ঠাতা মুহতামিম মুহাম্মদ কাসেম নানুতুবির নামানুসারে কাসেমুল উলুম নামে মাদ্রাসাটির নবযাত্রা শুরু হয়। ১৯৮৫ সালে মাদ্রাসায় দাওরায়ে হাদিস চালু হলে মাদ্রাসাটিকে ‘জামিয়া আরাবিয়া কাসেমুল উলুম’ নামে পুনঃনামকরণ করা হয়। ১৯৮৫ সালে কাসেমুল উলুম এতিমখানা নামে একটি এতিমখানাও মাদ্রাসার সাথে সংযুক্ত হয়।
জামিয়া ইসলামিয়া আহমাদিয়া কচুয়া

জামিয়া ইসলামিয়া আহমাদিয়া কচুয়া চাঁদপুর জেলার কচুয়া উপজেলায় অবস্থিত একটি কওমি মাদ্রাসা। ১৯২৫ সালে এটি প্রতিষ্ঠা করেন কারী আহমদ উল্লাহ। তিনি কারী ইব্রাহিমের ছাত্র ছিলেন। কচুয়া থানা ঘোষিত হওয়ার পর কচুয়ায় কয়েকটি সরকারি প্রতিষ্ঠান গড়ে উঠে। সেখান থেকে কিছু সরকারি চাকরিজীবী আহমদ উল্লাহকে "কুরআন" শিক্ষা দেওয়ার অনুরোধ করে। বিষয়টি কারী ইব্রাহিমকে জানালে তিনি একটি মাদ্রাসা প্রতিষ্ঠার পরামর্শ দেন। সে অনুযায়ী ১৯২৫ সালে কাজী আব্দুস সোবহানের বাড়িতে শুধু কিরাত শিক্ষাদানের মাধ্যমে এই মাদ্রাসা চালু হয়। বাংলাদেশের সকল জেলা হতে কিরাত শেখার জন্য ছাত্ররা এখানে আসত। এভাবে ২০ বছর অতিবাহিত হওয়ার ১৯৪৪ সালে কারী আহমদ উল্লাহ এলাকাবাসীদের নিয়ে মাদ্রাসাটি কাজী আব্দুস সোবহানের বাড়ি হতে কচুয়া বাজারের উপর বর্তমান স্থানটিতে স্থানান্তর করেন এবং কিরাতের সাথে দরসে নিজামির ক্লাস চালু করেন। মাদ্রাসা প্রতিষ্ঠার সাথে সাথে ১টি মসজিদও প্রতিষ্ঠা করেন।
আহমদ উল্লাহ ১৯২৫ থেকে ১৯৭০ পর্যন্ত মাদ্রাসার পরিচালনা ও মসজিদের ইমামতির দায়িত্ব পালন করেন এবং মাদ্রাসাটিকে জামাতে পাঞ্জুম পর্যন্ত উন্নীত করেন। তারপর তার ছেলে এরশাদ উল্লাহ ১৯৭১ থেকে ২০০৩ পর্যন্ত মুহতামিমের দায়িত্বে থেকে মাদ্রাসাকে দাওরায়ে হাদিস (মাস্টার্স) পর্যন্ত উন্নীত করেন। এরপর ২০০৩ সাল থেকে অদ্যাবধি মুহতামিমের দায়িত্বে আছেন আবু হানিফ। বর্তমান জমির পরিমাণ ২ একর। দাওরায়ে হাদিস খোলার পর থেকে বর্তমান অবধি শায়খুল হাদিস ছিলেন পর্যায়ক্রমে ১৯৯৪ থেকে ১৯৯৭ পর্যন্ত আবু বকর, ১৯৯৭ থেকে ১৯৯৯ পর্যন্ত শাহ জালাল এবং ১৯৯৯ থেকে আব্দুল বর।
জামিয়া সিরাজিয়া দারুল উলুম ভাদুঘর

জামিয়া সিরাজিয়া দারুল উলুম ভাদুঘর ব্রাহ্মণবাড়িয়া জেলার সদর উপজেলায় অবস্থিত একটি কওমি মাদ্রাসা। ১৯৮৭ সালে এটি প্রতিষ্ঠা করেন মাওলানা এমরান। তিনি জামিয়া ইসলামিয়া ইউনুছিয়ার শিক্ষক ছিলেন। শিক্ষক থাকাকালীন তিনি তার ছাত্রদের নিয়ে একটি ব্যতিক্রমধর্মী কওমি মাদ্রাসা প্রতিষ্ঠার উদ্যোগ নেন। এ উদ্দেশ্যে নিয়ে তিনি বি.বাড়িয়ার বড় হুজুর খ্যাত সিরাজুল ইসলামের পরামর্শক্রমে তার নিজবাড়ি ভাদুঘরে এই মাদ্রাসাটি প্রতিষ্ঠা করেন। তার নামের সাথে মিল রেখেই মাদ্রাসার নামকরণ হয়েছে মাদ্রাসা সিরাজিয়া। প্রতীকি প্রতিষ্ঠাতা হিসেবেও সিরাজুল ইসলামকে উল্লেখ করা হয়। মাদ্রাসার বর্তমান মহাপরিচালক তানভীরুল হক সিরাজী।
মাদ্রাসাটি প্রতিষ্ঠায় মাওলানা এমরানকে সার্বিকভাবে সহযোগিতা করেন আব্দুল হান্নান, রফিকুল ইসলাম, মাওলানা মূসা ও আবু সাঈদ কাসেমী। প্রথম বছরেই ইবতেদায়ী থেকে নাহবেমীর পর্যন্ত ১৩৩ জন ছাত্র ভর্তি করানো হয়। পরবর্তী বছর এ সংখ্যা বৃদ্ধি পেয়ে ৪৭৬ জনে উন্নীত হয়। প্রতি বছর ক্রমান্নয়ে নাহবেমীর জামাত থেকে বৃদ্ধি পেতে পেতে ১৯৯৩ সালে মিশকাত জামাত পর্যন্ত পৌঁছে যায়। অতঃপর ছাত্রদের ক্রমবর্ধমান চাহিদার কারণে ২০০৪ সালে দাওরায়ে হাদিস (মাস্টার্স) খোলা হয়। এখানকার সকল ছাত্রই আবাসিক। ৬০ শতক জমির উপর মাদ্রাসার মূল ভবন অবস্থিত। প্রতিষ্ঠালগ্ন থেকে ১৯৯৫ পর্যন্ত প্রতিষ্ঠাতা মাওলানা এমরান মুহতামিমের দায়িত্ব পালন করেন। অতঃপর ১৯৯৫ থেকে ২০২০ পর্যন্ত মুহতামিমের দায়িত্বে পালন করেন মনিরুজ্জামান সিরাজী এবং দাওরায়ে হাদিস খোলার পর থেকে তিনিই শায়খুল হাদিসের দায়িত্ব পালন করেছিলেন। ২০২০ সালে তার মৃত্যুর পর মুহতামিম নিযুক্ত হন তানভীরুল হক সিরাজী।
আল জামিয়াতুল ইসলামিয়া তাজুল উলুম তাহাফফুজে খতমে নবুয়ত

আল জামিয়াতুল ইসলামিয়া তাজুল উলুম তাহাফফুজে খতমে নবুয়ত ব্রাহ্মণবাড়িয়া সদর উপজেলার কান্দিরপাড়া এলাকায় অবস্থিত একটি কওমি মাদ্রাসা। এই এলাকাটি ছিল কাদিয়ানী অধ্যুষিত। তারা কাদিয়ানী মতবাদ প্রচারের জন্য এখানে ১টি মসজিদ নির্মাণ করে। তাদের কার্যক্রম বৃদ্ধি পেলে জামিয়া ইসলামিয়া ইউনুছিয়ার তৎকালীন মহাপরিচালক বড় হুজুর খ্যাত সিরাজুল ইসলাম স্থানীয়দের সাথে নিয়ে ঐ মসজিদ থেকে কাদিয়ানীদের উৎখাত করে ১৯৮৭ সালে তার পাশে একটি মাদ্রাসা স্থাপন করে নামকরণ করেন ‘তাহাফফুজে খতমে নবুয়ত’।
হাফেজ ইদ্রিস, হুসাইন আহমদ, মোবারক উল্লাহ, আবুল কাসেম সহ প্রমুখ ব্যক্তিবর্গ মাদ্রাসাটি প্রতিষ্ঠার সময় সহযোগিতা করেছেন। প্রতিষ্ঠার পর থেকে ক্রমবর্ধমান হারে মাদ্রাসার ছাত্রসংখ্যা বৃদ্ধি পায়। ফলে ২০০১ সালে এখানে দাওরায়ে হাদিস (মাস্টার্স) খোলা হয়। মাদ্রাসার বর্তমান জমির পরিমাণ ১৮ শতক। ২০১২ সালে অধ্যয়নরত ছাত্রসংখ্যা ছিলো মোট ৫৪০ জন ও শিক্ষক ১৮ জন। ১৯৮৭ থেকে ১৯৯৫ পর্যন্ত মাদ্রাসাটির মুহতামিম ছিলেন নুরুল ইসলাম। তারপর দায়িত্ব পালন করেছেন মাওলানা এমরান। তিনি একই সাতে শায়খুল হাদিসের দায়িত্বও পালন করেছেন।
এম ওসমান গনি তালুকদার

এম ওসমান গনি তালুকদার একজন বাংলাদেশী শিক্ষাবিদ। তিনি রাজশাহী বিশ্ববিদ্যালয়ের ফলিত পদার্থবিজ্ঞান ও ইলেকট্রনিক্স বিভাগের সাবেক অধ্যাপক এবং রাজশাহীতে অবস্থিত উত্তরবঙ্গের প্রথম বেসরকারি বিশ্ববিদ্যালয়, বরেন্দ্র বিশ্ববিদ্যালয়ের প্রথম উপাচার্য।
তিনি রাজশাহী বিশ্ববিদ্যালয়ের ফলিত পদার্থবিজ্ঞান ও ইলেকট্রনিক্স বিভাগের থেকে স্নাতক ও স্নাতকোত্তর ডিগ্রি লাভ করেন। তিনি কানাডার ওয়াটারলু বিশ্ববিদ্যালয় থেকে পদার্থবিজ্ঞানে দ্বিতীয় স্নাতকোত্তর এবং অস্ট্রেলিয়ার মারডক বিশ্ববিদ্যালয় থেকে পিএইচডি ডিগ্রি অর্জন করেন।
ওসমান গনি ১৯৭৯ সালে রাজশাহী বিশ্ববিদ্যালয়ে প্রভাষক হিসেবে যোগ দেন এবং এরই ধারাবাহিকতায় ফলিত পদার্থবিজ্ঞান ও ইলেকট্রনিক্স বিভাগের অধ্যাপক হন।
কর্মজীবনে অধ্যাপনার পাশাপাশি তিনি বিভিন্ন গুরুত্বপূর্ণ দায়িত্ব পালন করেছেন। তিনি ইউনিভার্সিটি অব ডেভলপমেন্ট অল্টারনেটিভ (ইউডা) এর প্রকৌশল অনুষদের সাবেক ডিন।
এম ওসমান গনি তালুকদার ২০১৪ সালের ১৬ ফেব্রুয়ারি বরেন্দ্র বিশ্ববিদ্যালয়ের প্রথম উপাচার্য হিসেবে যোগদান করেন। প্রথম মেয়াদ শেষ হলে ২০১৯ সালের ২২ আগস্ট দ্বিতীয় মেয়াদে পরবর্তী চার বছরের জন্য তিনি বিশ্ববিদ্যালয়টির উপাচার্য হিসেবে যোগ দেন।
আল বাতুল মহিলা মাদ্রাসা

আল বাতুল মহিলা মাদ্রাসা ব্রাহ্মণবাড়িয়া জেলার সদর উপজেলায় অবস্থিত একটি মহিলা কওমি মাদ্রাসা। ১৯৯৭ সালে হারুন ইসলামাবাদী এটি প্রতিষ্ঠা করেন। এটি সদর উপজেলার মোড়াইল নামক স্থানের কলেজ পাড়ায় ৮ শতক জমির উপর প্রতিষ্ঠিত। প্রতিষ্ঠালগ্ন থেকে ২০০২ পর্যন্ত প্রতীকি মুহতামিম ছিলেন প্রতিষ্ঠাতা হারুন ইসলামাবাদী। অতঃপর ২০০৩ থেকে দায়িত্ব পালন করেছেন মাহফুজুল হাসান। প্রতিষ্ঠালগ্ন থেকে এ মাদ্রাসার পরিচিতি চতুর্দিক ছড়িয়ে পড়ে, ফলশ্রুতিতে ক্রমবর্ধমান হারে ছাত্রী সংখ্যা বাড়তে থাকে। ছাত্রীদের চাহিদার আলোকে ২০০৩ সালে এখানে দাওরায়ে হাদিস (মাস্টার্স) খোলা হয়। ২০১২ সালে এখানে অধ্যয়নরত ছাত্রী সংখ্যা ছিল ৩৫৪ জন। দাওরায়ে হাদিস খোলার পর থেকে শায়খুল হাদিসের দায়িত্ব পালন করেছেন মিজানুর রহমান।
আয়েশা ছিদ্দিকা রা. মহিলা মাদ্রাসা কমপ্লেক্স

আয়েশা ছিদ্দিকা রা. মহিলা মাদরাসা কমপ্লেক্স কুমিল্লা শহরে অবস্থিত একটি মহিলা কওমি মাদ্রাসা। ১৯৯৭ সালে এটি প্রতিষ্ঠা হয়। কুমিল্লায় এটিই সর্বপ্রথম মহিলা মাদ্রাসা। প্রথমে এটি কুমিল্লা সরকারি মহিলা কলেজ-এর পশ্চিম পার্শ্বে একটি ভাড়া বাড়িতে প্রতিষ্ঠিত হয়। ভাড়া বাড়িতে ছাত্রী সংকুলান না হওয়ায় মাদ্রাসার নিজস্ব ভবনের প্রয়োজনীয়তা উপলব্ধি করে এক ব্যক্তি কুমিল্লা রপ্তানী প্রক্রিয়াকরণ এলাকা (ই.পি.জেড.)-এর উত্তর পাশে ৩৬ শতক জমি দান করেন। এই জমিতে একটি মসজিদ, একটি নূরানী ইসলামি কিন্ডারগার্টেন ও অত্র মহিলা মাদরাসাটি পরিচালিত হচ্ছে। ২০০৬ সালে এখানে দাওরায়ে হাদিস (মাস্টার্স) খোলা হয়। দাওরায়ে হাদিস খোলার পর থেকে ২০১৯ পর্যন্ত শাইখুল হাদিস পদে দায়িত্ব পালন করেছেন আল্লামা আশরাফ আলী রহ.। বর্তমানে এর পরিচালক ও শিক্ষা সচিব হিসেবে আছেন যথাক্রমে কামরুল হাসান খান ও মুফতি মুহিউদ্দীন আহমাদ মাসূম। ২০২৪-২০২৫ খ্রি. শিক্ষাবর্ষে মাদরাসার ছাত্র-ছাত্রী ২০০০ জন, মুহাদ্দিস ও শিক্ষক-শিক্ষিকা ৬০ জন, কর্মকর্তা ও কর্মচারী আছেন ১৭ জন । প্রাথমিকভাবে দানকৃত ৩৬ শতকসহ বর্তমানে মোট ৫২ শতক মুল্যবান জমির উপর প্রতিষ্ঠিত কমপ্লেক্সটি হাইয়াত ও বেফাকের কৃুমিল্লা জেলার বৃহত্তম মারকায (পরীক্ষাকেন্দ্র)। কেন্দ্রীয় পরীক্ষার ফলাফলের দিক থেকে দেশসেরা নারীশিক্ষাপ্রতিষ্ঠানের মর্যাদা লাভ করেছে।
বাংলা নাচে ভাংড়া

বাংলা নাচে ভাংড়া হল ২০১৩ সালের একটি ভারতীয় বাংলা চলচ্চিত্র । এটি নন্দিনী শর্মা পরিচালিত এবং নীতেশ শর্মার বাংলা টকিজের ব্যানারে প্রযোজিত। ছবিটি ২০১৩ সালের ২৩ আগস্ট মুক্তি পায়। 
দুই কলেজ পড়ুয়া রাজ চক্রবর্তী ও সিমরন রনধাওয়া । একজন বাঙালি এবং একজন পাঞ্জাবী । দুজনের মধ্যে ঝগড়া লেগে থাকে। পরে তাদের ঝগড়া প্রেমে পরিণত হয়। সিমরন দস্যি মেয়ে। অন্যদিকে রাজ (সায়ন) শান্ত ছেলে। রাজ সিমরনকে কলেজে হারিয়ে দেয়। এজন্য সবসময় সে রাজের উপর রেগে যায়। দুর্গাপুরে আন্তঃ কলেজ কুইজ প্রতিযোগিতার জন্য সিমরন এবং রাজ সেখানে গেলে তাদের সম্পর্কের ব্যাপক পরিবর্তন ঘটে। তারা কুইজ জিতে যায় এবং একটি পার্টিতে আমন্ত্রণ পায়। যেখানে তারা একে অপরের সাথে ভালভাবে কথা বলে। তাদের মাঝে নতুন বন্ধন তৈরি হয়।তারা বন্ধু হয়। এরপর সিমরন রাজকে ভালবাসার কথা বলে। এখান থেকে সিনেমা এক মোড় নেয়।
রাজ দ্বিধায় পড়ে যায় যে সে আসলে সিমরনকে ভালবাসে নাকি এটি কেবল মোহ । এরপর রাজ সিমরনের প্রতি তার ভালবাসা বুঝতে পারে। রাজ পাঞ্জাবে সিমরনের বাড়ি যায় তাকে নিজের ভালবাসার কথা বলতে ।
বাংলা নাচে ভাংড়ার সাউন্ডট্র্যাক ঋষি চন্দ, অরিন্দম চ্যাটার্জি, রাজা নারায়ণ দেব এবং রাগা বয়েজ রচনা করেছেন। গানের কথা লিখেছেন প্রসেন। 
ব্যাকগ্রাউন্ড স্কোর করেছেন অম্বর দাস।